qundao/data-zh-poetry huggingface dataset:
南都留赠谷元厚之并寄别文明玉吕静父长方至卿燕孺七子
作者：胡应麟
朝代：明
体裁：古风

君不见燕昭王，高车大帛招贤良。黄金台馆矗天际，乐生掉臂来华阳。又不见渐离子，白眼酣歌竞睚眦。囊无担石那复论，手拉荆卿誓生死。豪华极目俱荒丘，萧萧易水长东流。何人筑宫馆材杰，何人击筑追名流。先生濩落沧海上，蒙茸七尺披羊裘。虹霓为竿月为饵，六鳌夜掣珊瑚钩。飧霞懒逐赤松卧，驭风屡学青莲游。长鲸鳞鬣差快意，挥斥八极同浮沤。狂来拍手惊帝座，失足偶堕天南头。天南台殿四百八，金银观阙连神州。一游一月不知返，胜槩欲尽仍淹留。浮槎溯溟渤，泊宅凌沧洲。名娃拥骏骑，调笑轻王侯。遥遥去扬越，望望来燕幽。长安富儿不解事，如山酒肉供俳优。长裾不曳朝贵第，却来易水聊优游。翩翩二仲巧相值，片言顿觉平生投。雄心总向剧孟吐，侠节肯使朱家羞。名园爽垲背北郭，粲烂珠帘护油幕。轩窗屈曲萦莓苔，户牖周遭艺兰若。炉烟澹宕逐挥洒，茗碗清泠恣斟酌。绿尊翠杓春茫茫，指点明星月西落。青丝挈盒游南郊，王蔡追随恣欢谑。紫髯静父雅好文，风雅场中主画诺。蹇驴夜入长安城，一粲徐卿手重握。徐卿意气天下无，蚤排阊阖嬉皇都。铁冠豸绣等长物，玩世暂逐金门徒。陈生元方美冠玉，雕虫刻鹜酬操觚。仓皇七贵招不得，为我日写秋山图。钱塘散僧尚留发，孤山旧社追林逋。滦州黄生年最少，担簦共入黄公垆。一时衣袂把群彦，仰天被发歌呜呜。起舞那知夕阳落，飞谈直遏行云徂。呼卢覆局兴逾锐，淋漓身世随屠沽。更长漏永列红烛，十千醪醴穷清壶。人事纷纭百忧集，哀乐相乘岂终极。别离忽动阳关愁，柳色青青遍畿邑。丈夫耻学儿女颜，万里比邻叶金石。吁嗟两生良好仇，为我分携泪沾臆。君不见昭王台馆屹天际，衰草寒烟幕荒埭。岂若胡生五亩宫，邺苑梁台遘明世。又不见渐离击筑徒悲号，匣中一掷空铅刀。岂若茅生把柔翰，峥嵘碣石攀吾曹。即今尘霾暗四野，吾曹岂是蝇营者。卧龙管乐畴贤愚，屠狗荆高并潇洒。大河冰澌竹箭流，燕姬送客临高楼。骊驹唱彻渭城畔，悲风万壑晨飕飗。人生会晤邈河汉，功名何物真蜉蝣。作歌郑重别二子，为我历讯诸同游。
南院词八首
作者：胡应麟
朝代：明

浮云楼观接蓬莱，五岳三山大内开。昨夜春风城外过，千花齐发凤凰台。公子连翩挟弹游，垂杨偏拂紫骅骝。长干巷里三千队，若个新妆是莫愁。紫燕衔泥度夕阳，双飞南陌认雕梁。高门不用寻王谢，卢女新开白玉堂。欢作沈香侬博山，双烟一气紫霞间。千门柳色啼鸦暮，自唤情人月下攀。桃叶年方十五强，春波摇荡木兰航。不知何事归来晚，狂杀王家白面郎。万户千门玉作台，春风何地不徘徊。乌衣巷口红妆亚，一路歌声斗草回。垂杨千树拂红尘，压酒吴姬动绛唇。日暮狂风连袂起，飞花愁杀渡江人。城下春江抱石头，秣陵南下是瓜洲。相邀女伴寻春去，共掷金钱赛蒋侯。
南院词八首·其一
作者：胡应麟
朝代：明

浮云楼观接蓬莱，五岳三山大内开。昨夜春风城外过，千花齐发凤凰台。
南院词八首·其七
作者：胡应麟
朝代：明

垂杨千树拂红尘，压酒吴姬动绛唇。日暮狂风连袂起，飞花愁杀渡江人。
南院词八首·其三
作者：胡应麟
朝代：明

紫燕衔泥度夕阳，双飞南陌认雕梁。高门不用寻王谢，卢女新开白玉堂。
南院词八首·其二
作者：胡应麟
朝代：明

公子连翩挟弹游，垂杨偏拂紫骅骝。长干巷里三千队，若个新妆是莫愁。
南院词八首·其五
作者：胡应麟
朝代：明

桃叶年方十五强，春波摇荡木兰航。不知何事归来晚，狂杀王家白面郎。
南院词八首·其八
作者：胡应麟
朝代：明

城下春江抱石头，秣陵南下是瓜洲。相邀女伴寻春去，共掷金钱赛蒋侯。
南院词八首·其六
作者：胡应麟
朝代：明

万户千门玉作台，春风何地不徘徊。乌衣巷口红妆亚，一路歌声斗草回。
南院词八首·其四
作者：胡应麟
朝代：明

欢作沈香侬博山，双烟一气紫霞间。千门柳色啼鸦暮，自唤情人月下攀。
博山垆
作者：胡应麟
朝代：明

月影下苍苔，闭门无剥啄。白云一缕高，幽人卧初觉。
卢使君追步隐侯作后八咏诗不佞次题倚和倚槛思民力
作者：胡应麟
朝代：明

碧槛抱朱楼，高凭动斗牛。桑麻深远墅，禾黍匝平畴。渤海仁风远，宣城惠绩流。踟蹰念民力，漫拟仲宣游。静夜胡床坐，遥瞻万里还。清光流北极，爽气动西山。鹤羽思仙迹，龙鳞忆圣颜。异时香案吏，翘首玉宸班。复道春风起，黄鹂昼满林。间关流叶底，睍睆出花阴。绮陌传金缕，纱窗和玉琴。愿偕韶濩响，一奏未央深。把酒高城望，春光正暮天。落红深小径，新绿涨平田。粉翅迷蝴蝶，芳心泣杜鹃。谁怜隐侯病，憔悴百花前。何处拈长笛，飞声弄月明。梅花千万树，一夜落江城。隔座桓伊思，登楼越石情。洞庭秋水阔，嘹呖雁鸿鸣。幕府秋笳起，随风度海濆。哀音摇落日，逸响度寒云。断续边鸿羽，飞扬塞马群。万方烽燧熄，无拟玉关闻。岂为东方戟，沾沾旧草堂。风流传蜀郡，政绩重淮阳。海岳閒情远，云天健翮翔。故园聊寤寐，前席待龚黄。逸兴黄堂上，高情碧海涯。勋庸留社稷，寤寐落烟霞。八邑声同著，三朝望正遐。阳春谁倚和，万古诵瑶华。
卢使君追步隐侯作后八咏诗不佞次题倚和倚槛思民力 其七 倦游怀畎亩
作者：胡应麟
朝代：明

岂为东方戟，沾沾旧草堂。风流传蜀郡，政绩重淮阳。海岳閒情远，云天健翮翔。故园聊寤寐，前席待龚黄。
卢使君追步隐侯作后八咏诗不佞次题倚和倚槛思民力 其三 芳圃伤啼鸟
作者：胡应麟
朝代：明

复道春风起，黄鹂昼满林。间关流叶底，睍睆出花阴。绮陌传金缕，纱窗和玉琴。愿偕韶濩响，一奏未央深。
卢使君追步隐侯作后八咏诗不佞次题倚和倚槛思民力 其二 瞻斗望京华
作者：胡应麟
朝代：明

静夜胡床坐，遥瞻万里还。清光流北极，爽气动西山。鹤羽思仙迹，龙鳞忆圣颜。异时香案吏，翘首玉宸班。
卢使君追步隐侯作后八咏诗不佞次题倚和倚槛思民力 其五 署府闻秋笛
作者：胡应麟
朝代：明

何处拈长笛，飞声弄月明。梅花千万树，一夜落江城。隔座桓伊思，登楼越石情。洞庭秋水阔，嘹呖雁鸿鸣。
卢使君追步隐侯作后八咏诗不佞次题倚和倚槛思民力 其八 高啸隐烟霞
作者：胡应麟
朝代：明

逸兴黄堂上，高情碧海涯。勋庸留社稷，寤寐落烟霞。八邑声同著，三朝望正遐。阳春谁倚和，万古诵瑶华。
卢使君追步隐侯作后八咏诗不佞次题倚和倚槛思民力 其六 江城暮听笳
作者：胡应麟
朝代：明

幕府秋笳起，随风度海濆。哀音摇落日，逸响度寒云。断续边鸿羽，飞扬塞马群。万方烽燧熄，无拟玉关闻。
卢使君追步隐侯作后八咏诗不佞次题倚和倚槛思民力 其四 名园惜落花
作者：胡应麟
朝代：明

把酒高城望，春光正暮天。落红深小径，新绿涨平田。粉翅迷蝴蝶，芳心泣杜鹃。谁怜隐侯病，憔悴百花前。
卢使君追步隐侯作后八咏诗不佞次题倚和倚槛思民力·其一
作者：胡应麟
朝代：明

碧槛抱朱楼，高凭动斗牛。桑麻深远墅，禾黍匝平畴。渤海仁风远，宣城惠绩流。踟蹰念民力，漫拟仲宣游。
卢文学以宁亲来婺中赋赠祁阳郡公子也
作者：胡应麟
朝代：明

意气翩翩接雁行，遥从朗润识卢郎。轩车此夕留河内，阀阅先朝重范阳。贯日干将虹惨淡，淩空毛颖雪飞扬。神交未极班荆思，目断钱塘一水长。
卧室四咏 其一 芙蓉帐
作者：胡应麟
朝代：明

梦寐青莲诗，千篇谢雕饰。却笑江文通，花生景纯笔。
卧室四咏 其三 胡床
作者：胡应麟
朝代：明

散发踞胡床，徐看白云过。时有鹿麋来，胡床相对坐。
卧室四咏 其二 湘竹簟
作者：胡应麟
朝代：明

携来六尺云，恰称衡门夜。一枕洞庭秋，万山明月下。
卧室四咏 其四 石枕
作者：胡应麟
朝代：明

至人本无梦，何者蕉中鹿。松风满石阑，任意黄梁熟。
卧室四咏·芙蓉帐
作者：胡应麟
朝代：明

梦寐青莲诗，千篇谢雕饰。却笑江文通，花生景纯笔。携来六尺云，恰称衡门夜。一枕洞庭秋，万山明月下。散发踞胡床，徐看白云过。时有鹿麋来，胡床相对坐。至人本无梦，何者蕉中鹿。松风满石阑，任意黄梁熟。
卧游室午睡起题
作者：胡应麟
朝代：明

东方谈十洲，尚子怀五岳。玄览岂不遐，浮踪竟安泊。伊余实蹇劣，禀赋孱且弱。迟回三十年，强半客京洛。风沙蔽颜面，神明日凋落。虽窃文苑声，未睹寰中乐。朅来卧一丘，晨昏课耕凿。卜居邻莽苍，筑室事恬漠。轩窗不盈丈，周遭艺兰若。游目惟图书，怡神匪丹雘。时援白雪琴，三弄对猿鹤。泠泠众山响，一一度林薄。五鼎非我荣，万钟亦奚乐。达哉宗炳言，先民有遗矱。
卧病经旬吴生持所业新诗来谒讶其精进赋赠二章
作者：胡应麟
朝代：明

何人不羡济川功，策石虚传大海东。莫笑老为题柱客，当年曾住玉华宫。独绾金绳系法轮，重施宝筏架迷津。亦知黄檗前身是，肯作恒河自渡人。
卧病经旬吴生持所业新诗来谒讶其精进赋赠二章卧病经旬吴生持所业新诗来谒讶其精进赋赠二章·其二
作者：胡应麟
朝代：明
体裁：七言绝句

独绾金绳系法轮，重施宝筏架迷津。亦知黄檗前身是，肯作恒河自渡人。
卧病舟中旬日永叔命郎君过讯走笔赋赠二章
作者：胡应麟
朝代：明

半腮迎日斗鲜红，累叶眉山赋飓风。屈指乌衣三世后，新诗重睹薛奇童。霜寒秋色净枝头，又见王郎白石榴。笑杀子安才欲尽，风帆犹趁大江流。
卧病舟中旬日永叔命郎君过讯走笔赋赠二章·其一
作者：胡应麟
朝代：明

半腮迎日斗鲜红，累叶眉山赋飓风。屈指乌衣三世后，新诗重睹薛奇童。
卧病舟中旬日永叔命郎君过讯走笔赋赠二章·其二
作者：胡应麟
朝代：明

霜寒秋色净枝头，又见王郎白石榴。笑杀子安才欲尽，风帆犹趁大江流。
卫河阻风同张陈两生小饮作
作者：胡应麟
朝代：明

何限萧条色，相看一坐中。乍收霞脚雨，仍起石尤风。逆浪冲飞鹭，惊沙没断鸿。移文岩际满，独此滞征蓬。
即事
作者：胡应麟
朝代：明

文杏作雕梁，卢家白玉堂。武陵双侠少，下马入垂杨。
即事
作者：胡应麟
朝代：明

萧萧风雨坐莓苔，百罚深杯未拟回。莫怪桃花闭春涧，刘郎今度是重来。
即席
作者：胡应麟
朝代：明

刺史苏州欲断肠，腰围尺六舞霓裳。若为并作卢家燕，双宿双飞玳瑁梁。
即席再别仁父汝元
作者：胡应麟
朝代：明

征马萧萧倦客游，天涯憔悴鹔鹴裘。雄才尚抱千金璧，豪气难忘百尺楼。野戍孤云频入梦，关山明月正添愁。犹馀旧日荆高筑，彻夜狂歌易水头。
即席再赋得台字
作者：胡应麟
朝代：明

百转长廊入翠台，不知身世近蓬莱。当门渌水流金谷，绕座青山挂玉台。旧主人非吴下客，新郎君是洛阳才。琼筵咫尺春光到，深夜狂歌落早梅。
参知张公睿父博极群书侈于三箧而不佞猥以臭味国士龙门执手晤言兼旬款洽辄因扬扢写寄诗歌凡六十四韵
作者：胡应麟
朝代：明

六洞神仙吏，三天侍从臣。宣猷元借召，布德重生申。卓荦倾流辈，飞扬迈等伦。宏才川浩荡，伟度岳嶙峋。令誉收南服，英声动北辰。丰标凝卫玠，局量峙王珣。调自中原合，文从上国抡。衣冠游太液，舄履步长春。黼座瞻皇极，纶扉谒帝宸。金门劳执戟，玉殿伺垂绅。劲节先排汉，昌言或借秦。轮埋躬愈直，槛折道弥伸。李峤箴规切，阳城献纳频。幼安怀并席，长孺慕联茵。贝锦初腾越，牛刀试割闽。苍茫辞蓟阙，濩落度延津。九鲤披云夕，双龙蹑雾晨。干旌停枳棘，卤簿却荆榛。吐握加寒贱，吹嘘及隐沦。襟期青眼洽，意气白头真。绝代誇殊色，登坛属俊人。含毫千藻发，洒墨万花新。宛委群编列，琅琊钜轴陈。玄谈回夏棘，广譬狭庄椿。竹素隋宫缮，菁华邺架论。牙签携丙乙，甲帐坐庚申。掩映阶前雪，纷纭阈外尘。昆池方朔秘，曲水挚虞摈。贰负归渔猎，撑犁入啸嚬。悬标搜异粟，辍箸验劳薪。肄兔优成式，徵狸劣鼎臣。爰居恒独悟，弗述讵同询。地戒遥通貉，天文上接鹑。七车宁后裔，三箧定前身。秇圃宗师匠，文园卧逸民。颓垣庸筑傅，废陇漫耕莘。谷口霜沾笠，滩头月挂纶。违时肠拂郁，避世足邅屯。肮脏虞卿匹，颠狂贺监邻。佣书疑阚泽，讲易类严遵。孝绪行藏僻，君山积贮贫。编摩淫束晢，训诲溺刘臻。拥被嗟扪虱，抠衣笑获麟。酸吟鼯鼠狎，苦蚀蠹鱼嗔。径菊荒仍咽，皋兰裂故纫。桂丛居索莫，萝蔓屋艰辛。璧乍完衰赵，珠徒缀大秦。踟蹰愁炫璞，宛转惜藏珍。下里容赓曲，东施属效颦。分庭延墨翟，倒屣接庄辛。混俗东方朔，游仙郭景纯。神明交孔鲋，宦业缔崔骃。厚谊偏敦薄，冲怀剧饮醇。敲棋俄溃敌，投辖剩留宾。河朔差酬岁，平原渐隔旬。苍虬聊海甸，彩鹢复溪滨。汗漫烟霄翼，峥嵘渤澥鳞。宫行开碣石，邸会葺平津。敢窃丘樊贲，贪随巷陌淳。孤城留保障，率土藉陶甄。叱处羊难卧，耕馀鹿易驯。八诗犹并耀，一志未全湮。曳杖将投华，担簦欲憩岷。惟应挈四部，绝顶对朝真。
参知张公睿父观察吴公文仲过访吴公旧宰金华订盟莫逆张公神交十载近始识荆乃并辱提携收之方外高轩枉问宴洽连宵国士之知敬酬此什
作者：胡应麟
朝代：明

绣服绯袍试晚晴，荒途曲巷谢逢迎。州民礼数容长揖，地主风骚接大名。幄里双虹交映日，舆前千骑并干城。人伦张仲推忠孝，吏绩吴公擅治平。白雪中原驰锦翰，青霞太末射楸枰。三都浩瀚裁新注，七子峥嵘缔旧盟。志续齐谐罗艳异，书传博物洞幽明。朱旗暂借台端曳，玉佩行趋阙下鸣。蹑蹻久虚陈榻梦，飞觞何限庾楼情。茆檐岂为看花入，草径聊同问竹行。业综缃缣元自得，篇携绮绘定谁评。从知国士深留盼，愁绝文通赋未成。
参知洪公举骆侍御吴中丞朱比部同入贤祠喜而有作
作者：胡应麟
朝代：明

庙祀新裁日月悬，千秋舆论协名贤。高风惨淡三君列，大典荧煌八邑传。俎豆并陈丹雘底，旌旗同曳翠屏前。乡闾不尽抠衣思，倚和犹能笔似椽。
参知洪公得雄寄贺
作者：胡应麟
朝代：明

扶桑晴望海云开，蓬矢新看射越台。玉树正从文苑出，金茎元傍武夷栽。鹓雏灿烂淩霄翮，龙种飞扬历块材。信是高门蕃七叶，祥光频夜绕珠胎。
参知淮甸张公以崇正书院志属余校定且命赋诗寄以七言一律
作者：胡应麟
朝代：明

画栋雕甍越岭前，抠趋名迹俨群贤。宫墙百尺星辰聚，俎豆千龄日月悬。绝学龟凫留正统，遗经龙马识真传。衣冠夹路甘棠化，绝胜文翁治蜀年。
又六首
作者：胡应麟
朝代：明

金埒贮骅骝，银妆络马头。相逢狭斜道，并倚大长秋。何用知名姓，联翩入画楼。博山银缕细，沈水玉壶香。后院通韦曲，前除接建章。名姝三百辈，月底诵灵光。玛瑙妆为砌，珊瑚聚作林。万钱编马埒，一脔试牛心。向夕香风动，连车爇水沈。乳燕穿朱屋，流莺啄画檐。雾消云母帐，风动水晶帘。遮莫嫦娥下，千花拂彩蟾。朝朝呈翠黛，夜夜斗纤腰。枕上偷金合，屏前弄玉箫。罗衣三十院，无处觅红绡。绮楼藏盼盼，罗幕贮盈盈。雾袂空中举，霓裳月下行。相看时一笑，若个不倾城。
又六首·其一
作者：胡应麟
朝代：明

金埒贮骅骝，银妆络马头。相逢狭斜道，并倚大长秋。何用知名姓，联翩入画楼。
又六首·其三
作者：胡应麟
朝代：明

玛瑙妆为砌，珊瑚聚作林。万钱编马埒，一脔试牛心。向夕香风动，连车爇水沈。
又六首·其二
作者：胡应麟
朝代：明

博山银缕细，沈水玉壶香。后院通韦曲，前除接建章。名姝三百辈，月底诵灵光。
又六首·其五
作者：胡应麟
朝代：明

朝朝呈翠黛，夜夜斗纤腰。枕上偷金合，屏前弄玉箫。罗衣三十院，无处觅红绡。
又六首·其六
作者：胡应麟
朝代：明

绮楼藏盼盼，罗幕贮盈盈。雾袂空中举，霓裳月下行。相看时一笑，若个不倾城。
又六首·其四
作者：胡应麟
朝代：明

乳燕穿朱屋，流莺啄画檐。雾消云母帐，风动水晶帘。遮莫嫦娥下，千花拂彩蟾。
又分得花字代歌者答
作者：胡应麟
朝代：明

胡麻何处问仙家，忽有明妆出乱霞。自是刘郎重到晚，莫将风雨怨桃花。
又得卮字
作者：胡应麟
朝代：明

万古山城畔，风流见此时。署元方朔隐，亭更子云奇。片月窥帘下，疏星抱席移。袛应双白眼，兀坐把深卮。
又戏作寄汪六
作者：胡应麟
朝代：明

漫诧莲花似六郎，须髯如戟太昂藏。若为骑鹤扬州去，十万朱提照画堂。
又拟古八首
作者：胡应麟
朝代：明

冉冉岁云暮，念君远别离。浮云蔽原野，四顾白日驰。夙昔幸同衾，欢爱誓不移。如何百年好，去我忽若遗。严风起天末，霜雪盈路歧。晨起践关山，薄暮长抱饥。音徽日夜隔，会合当何时。恨无晨风翼，并起东南飞。高楼有思妇，被服姣且妍。横琴理清曲，渌水被幽兰。一弹浮云暮，再鼓流风旋。哀音振林木，听者为忘餐。借问何人妇，感叹停朱弦。征夫越万里，一别岁载迁。铅华坐销歇，太息空婵娟。灼灼园中花，盈盈道傍柳。敷荣艳阳月，攀折佳人手。秋风一朝至，容耀讵能久。人生寄天地，聚散何不有。俛仰百岁间，倏忽成老丑。身名匪金石，富贵欲谁守。怡我平生亲，独有盈尊酒。肃肃金风至，大火时西流。游子异乡县，中夜怀百忧。驱车驾言迈，奄忽岁已秋。登高望故里，江汉何悠悠。佳人在远道，欲济无轻舟。同心日夜隔，涕泪纵横流。愿为南飞翼，万里行相求。朝登北邙山，徘徊望陵谷。荒坟何累累，狐兔自相触。白杨夹修途，黄泉蔽层曲。伤彼潜寐人，年命一何速。生存宇宙间，行乐苦不足。驱车暮归来，鸣筝燕华屋。北里扬清音，南邻荐新曲。亲知从我游，被御纨与縠。相对各尽觞，良夜更秉烛。荣名耀百代，转盼同初旭。亮无乔松寿，谁能伤局促。青鸟从南来，翩翩随风翔。口衔尺书至，乃自大海傍。美人三岁别，沈忧热中肠。织成机中锦，拂拭烂生光。下为连理枝，上为双凤凰。致之万里道，聊以充君床。愿言勖斯义，旦夕毋相忘。回风吹转蓬，倏忽行万里。游子怀山川，驱车暮不止。荒郊四无人，日入断行旅。熊罴向我啼，僮仆为我侣。南望见故乡，失路空徙倚。眷彼平生亲，气结不能语。东邻有美质，杂佩何缤纷。明眸辉朝日，绝代少其伦。结缡为君妇，婉娈日偕亲。风波起闺闼，中道成荆榛。君为东流水，妾若西路尘。东西各相背，信誓何由闻。红颜会当歇，岂不怀苦辛。愿君企高节，贱妾宁复云。
又拟古八首·其一
作者：胡应麟
朝代：明

冉冉岁云暮，念君远别离。浮云蔽原野，四顾白日驰。夙昔幸同衾，欢爱誓不移。如何百年好，去我忽若遗。严风起天末，霜雪盈路歧。晨起践关山，薄暮长抱饥。音徽日夜隔，会合当何时。恨无晨风翼，并起东南飞。
又拟古八首·其七
作者：胡应麟
朝代：明

回风吹转蓬，倏忽行万里。游子怀山川，驱车暮不止。荒郊四无人，日入断行旅。熊罴向我啼，僮仆为我侣。南望见故乡，失路空徙倚。眷彼平生亲，气结不能语。
又拟古八首·其三
作者：胡应麟
朝代：明

灼灼园中花，盈盈道傍柳。敷荣艳阳月，攀折佳人手。秋风一朝至，容耀讵能久。人生寄天地，聚散何不有。俛仰百岁间，倏忽成老丑。身名匪金石，富贵欲谁守。怡我平生亲，独有盈尊酒。
又拟古八首·其二
作者：胡应麟
朝代：明

高楼有思妇，被服姣且妍。横琴理清曲，渌水被幽兰。一弹浮云暮，再鼓流风旋。哀音振林木，听者为忘餐。借问何人妇，感叹停朱弦。征夫越万里，一别岁载迁。铅华坐销歇，太息空婵娟。
又拟古八首·其五
作者：胡应麟
朝代：明

朝登北邙山，徘徊望陵谷。荒坟何累累，狐兔自相触。白杨夹修途，黄泉蔽层曲。伤彼潜寐人，年命一何速。生存宇宙间，行乐苦不足。驱车暮归来，鸣筝燕华屋。北里扬清音，南邻荐新曲。亲知从我游，被御纨与縠。相对各尽觞，良夜更秉烛。荣名耀百代，转盼同初旭。亮无乔松寿，谁能伤局促。
又拟古八首·其八
作者：胡应麟
朝代：明

东邻有美质，杂佩何缤纷。明眸辉朝日，绝代少其伦。结缡为君妇，婉娈日偕亲。风波起闺闼，中道成荆榛。君为东流水，妾若西路尘。东西各相背，信誓何由闻。红颜会当歇，岂不怀苦辛。愿君企高节，贱妾宁复云。
又拟古八首·其六
作者：胡应麟
朝代：明

青鸟从南来，翩翩随风翔。口衔尺书至，乃自大海傍。美人三岁别，沈忧热中肠。织成机中锦，拂拭烂生光。下为连理枝，上为双凤凰。致之万里道，聊以充君床。愿言勖斯义，旦夕毋相忘。
又拟古八首·其四
作者：胡应麟
朝代：明

肃肃金风至，大火时西流。游子异乡县，中夜怀百忧。驱车驾言迈，奄忽岁已秋。登高望故里，江汉何悠悠。佳人在远道，欲济无轻舟。同心日夜隔，涕泪纵横流。愿为南飞翼，万里行相求。
又明日汎舟东湖湖蜿蜒十里许渟泓靓澈大类辋川时微雨洒空旋即开霁中天皓魄朗然如昼芙蓉一树亭亭南岸若淩波仙子含情婉约不可名状余命维舟其下小奚吹笙拨阮歌沧浪明月之章飞白无算宾皆潦倒比归就枕漏下五鼓矣
作者：胡应麟
朝代：明

载酒凫鸥静不猜，谢家群从故多才。沿堤竹树参差发，隔坞芙蓉烂漫开。晚色拖烟笼远寺，秋光含雨湿平台。寻源异日扁舟到，夹岸桃花次第栽。
又题澹圃一首
作者：胡应麟
朝代：明

筑宫犹自傍昙阳，空观惟应侍法王。扬子门庭长寂寞，文殊台殿尽清凉。鸣钟震旦纷华过，就枕邯郸障业忘。不见西方真乐地，玉莲琪树遍金堂。
友人分惠秋海棠一本烂漫槛中自缀小词命双鬟霓裳歌以送酒醉中赋赠并命玉素和之
作者：胡应麟
朝代：明

小径移红药，闲亭闭绿萝。神飞天姥梦，兴逐雪儿歌。冶色矜眉黛，流光惜鬓皤。不须赓子夜，风露帝城多。
友琴册为陆太学题并呈思清孝廉
作者：胡应麟
朝代：明

名香萝薜下，一室素琴悬。四壁青山响，千秋白雪传。广陵新按谱，单父旧鸣弦。欲起钟期听，乾坤对惘然。
双剑篇
作者：胡应麟
朝代：明

君不见新都司马公，手提三尺驱群雄。文章落笔掩左马，出将入相称人龙。又不见山东戚少保，结发从军事征讨。高牙大纛海岱间，南北王庭净如扫。两公文武真奇才，中原相遇神徘徊。片言握手肝胆合，白日莽苍青冥开。帝遣将军获精铁，铸作纯钩两奇绝。一携自佩一赠公，绕夜虹光对明灭。相逢则合离则分，雄飞雌逐流风霆。合如双龙挂宇宙，离如独鹗横秋冥。何来胡生客武林，蹑两芒屩登龙门。长揖将军拜司马，瞥然睹此惊心魂。蜃饰蛟装迥奇丽，土花半蚀芙蓉腻。三秋太白横亘天，万丈银河寒压地。飞霜喷雪魍魉愁，掣电扬飙神鬼避。武林八月天茫茫，白波两岸飞钱塘。天目东西八万仞，势压大海摩青苍。此时双剑坐中合，神锋咫尺相低昂。纵横壮气摄五岳，浩荡精魄回三光。将军百战挺奇节，司马百代留馀芳。丈夫树立固当尔，那令异物长潜藏。君不见蒙庄周，平生说剑干诸侯。穷来斗水不自觅，咄嗟文士真蜉蝣。又不见淮阴侯，仗剑从戎追沐猴。武士知几古来少，未央落日风飕飗。岂若公遭明盛世，文武雄才更相济。壮烈同标天地间，淳风直挽周秦际。东海胡生不自量，蚤年侠气飘鱼肠。长缨欲系玉门敌，寸管拟轶开元章。只今三十尚碌碌，尔发胡短心胡长。呜呼两钜公，绝代真罕有。干将与莫邪，世世长共守。灵物由来异人得，青萍讵落凡夫手。笑杀狂生一蒯缑，歌罢无鱼厌奔走。谓生且饮勿复言，天生七尺宁徒然。剧孟曾倾亚父坐，侯芭亦受扬雄玄。名山石室岂辽绝，会令大业流青编。胡不为公一扫五千字，珠光照耀双龙泉。渴病年来废书久，茂苑西风重搔首。寂寞公孙剑器行，一代雄才我何有。睹公神物心飞扬，醉墨淋漓忘妍丑。篇成一笑还自歌，错落寒空堕牛斗。倘勒丰城双玉函，万古雷张同不朽。
双行缠
作者：胡应麟
朝代：明

绣作双行缠，步步娇春阳。那知罗袜中，两足如秋霜。
反三妇艳二首
作者：胡应麟
朝代：明

大妇吟白头，沟水东西流。中妇歌懊侬，红颜空自红。小妇咏团扇，辛苦郎自见。莫誇三妇艳，丈人涕如霰。大妇气食牛，千唤不回头。中妇愁绪萦，敢恕不敢嗔。小妇诉卑贱，终朝泪洗面。莫誇三妇艳，丈人肠欲断。
反三妇艳二首·其一
作者：胡应麟
朝代：明

大妇吟白头，沟水东西流。中妇歌懊侬，红颜空自红。小妇咏团扇，辛苦郎自见。莫誇三妇艳，丈人涕如霰。
反三妇艳二首·其二
作者：胡应麟
朝代：明

大妇气食牛，千唤不回头。中妇愁绪萦，敢恕不敢嗔。小妇诉卑贱，终朝泪洗面。莫誇三妇艳，丈人肠欲断。
古意
作者：胡应麟
朝代：明

玉帐结流苏，金鞭照春色。二八艳名姝，尊前乍相识。
古意赠云间唐子四章
作者：胡应麟
朝代：明

飘飘云中鸿，口衔尺素书。有美云间客，宛在天一隅。兰台振高躅，青骢曳华裾。初承百里命，栽花烂长衢。鸣琴讼堂上，素幕垂清虚。泠然念同调，发箧贻双鱼。赠我金错刀，投我琅玕珠。感子缱绻怀，殷勤系罗襦。岂无倾城色，贵此无盐姝。林风冉冉暮，岁晏羌何如。哲人代沦谢，大雅谅难作。世路日凌夷，词场巧枘凿。睊睊郢都匠，戾目陵阳璞。何彼金闺彦，高谊振顽薄。尺书寄远道，论交慰离索。风霜粲华缄，飒爽动林薄。神剑贻雷张，仙舟伫李郭。寥寥九成奏，孰振钧天乐。千人失酬和，片语谢雕琢。泠泠金石声，三叹起韶濩。神交岂在面，片诺为生平。缅彼古圣贤，立谈盖自倾。伊人瑚琏器，光辉耀连城。跫然穷谷中，晤言托同声。朱弦久摧绝，为子绕夜鸣。伤哉白日暮，俟彼黄河清。金石有时泐，浮华安足营。所希大业崇，努力追炎京。百世犹比肩，千载垂令名。区区九州内，胡惧不合并。大江际天流，将子一苇航。飞涛如雪山，日夜奔钱塘。同心苦离索，泪目驰河梁。岂无盈觞醪，我友不共尝。蒹葭被白露，林叶何萎黄。朱弦感人怀，怨彼离别长。翩翩两龙剑，各逐晨风翔。雄雌一朝合，紫气腾岩廊。许身贵许心，片诺为肝肠。寄谢久要客，形骸良可忘。
古意赠云间唐子四章·其一
作者：胡应麟
朝代：明

飘飘云中鸿，口衔尺素书。有美云间客，宛在天一隅。兰台振高躅，青骢曳华裾。初承百里命，栽花烂长衢。鸣琴讼堂上，素幕垂清虚。泠然念同调，发箧贻双鱼。赠我金错刀，投我琅玕珠。感子缱绻怀，殷勤系罗襦。岂无倾城色，贵此无盐姝。林风冉冉暮，岁晏羌何如。
古意赠云间唐子四章·其三
作者：胡应麟
朝代：明

神交岂在面，片诺为生平。缅彼古圣贤，立谈盖自倾。伊人瑚琏器，光辉耀连城。跫然穷谷中，晤言托同声。朱弦久摧绝，为子绕夜鸣。伤哉白日暮，俟彼黄河清。金石有时泐，浮华安足营。所希大业崇，努力追炎京。百世犹比肩，千载垂令名。区区九州内，胡惧不合并。
古意赠云间唐子四章·其二
作者：胡应麟
朝代：明

哲人代沦谢，大雅谅难作。世路日凌夷，词场巧枘凿。睊睊郢都匠，戾目陵阳璞。何彼金闺彦，高谊振顽薄。尺书寄远道，论交慰离索。风霜粲华缄，飒爽动林薄。神剑贻雷张，仙舟伫李郭。寥寥九成奏，孰振钧天乐。千人失酬和，片语谢雕琢。泠泠金石声，三叹起韶濩。
古意赠云间唐子四章·其四
作者：胡应麟
朝代：明

大江际天流，将子一苇航。飞涛如雪山，日夜奔钱塘。同心苦离索，泪目驰河梁。岂无盈觞醪，我友不共尝。蒹葭被白露，林叶何萎黄。朱弦感人怀，怨彼离别长。翩翩两龙剑，各逐晨风翔。雄雌一朝合，紫气腾岩廊。许身贵许心，片诺为肝肠。寄谢久要客，形骸良可忘。
古离别二首
作者：胡应麟
朝代：明

戚戚远行子，驾言还旧疆。脂车望关塞，愿逐晨风翔。主人卜清夜，置酒临高堂。妙伎出闺闼，纤腰移曲房。当筵发皓齿，四坐流芬芳。回飙袭绮户，飞霜飘长廊。良宵一何促，瑶瑟无辉光。征夫念明发，握手起徬徨。仰视云中雁，三五各成行。胡为双飞龙，羽翼多参商。丈夫志万里，会晤安可常。勖哉就长路，皓首期相望。驱车出郭门，徘徊望都邑。念我平生亲，聚散何仓卒。白露涂中逵，清霜被原隰。惊飙动地起，黄叶无宁夕。羁禽怀故林，疲马倦行役。群雁西南翔，哀音正嘹呖。岂无盈尊酒，执手歧路侧。飞觞属华筵，行子相向立。别离在须臾，沈忧万端集。去去勿复论，红颜中道掷。
古离别二首·其一
作者：胡应麟
朝代：明

戚戚远行子，驾言还旧疆。脂车望关塞，愿逐晨风翔。主人卜清夜，置酒临高堂。妙伎出闺闼，纤腰移曲房。当筵发皓齿，四坐流芬芳。回飙袭绮户，飞霜飘长廊。良宵一何促，瑶瑟无辉光。征夫念明发，握手起徬徨。仰视云中雁，三五各成行。胡为双飞龙，羽翼多参商。丈夫志万里，会晤安可常。勖哉就长路，皓首期相望。
古离别二首·其二
作者：胡应麟
朝代：明

驱车出郭门，徘徊望都邑。念我平生亲，聚散何仓卒。白露涂中逵，清霜被原隰。惊飙动地起，黄叶无宁夕。羁禽怀故林，疲马倦行役。群雁西南翔，哀音正嘹呖。岂无盈尊酒，执手歧路侧。飞觞属华筵，行子相向立。别离在须臾，沈忧万端集。去去勿复论，红颜中道掷。
句曲道中奉怀王司马先生寄讯八首
作者：胡应麟
朝代：明

帝梦思良弼，天书问老臣。彤弓分雨露，赤舄上星辰。虎豹千营合，熊罴百卫陈。何妨文武略，第一画麒麟。夙世元戎业，明时上将材。大开貔虎幕，长啸凤凰台。记室班扬聚，胡床陆谢陪。昨宵江上笛，飞尽帝城梅。凤德元千仞，熊飞自一时。河山分玉帐，日月绕牙旗。错落霜毫动，荧煌露布驰。共知莘野出，宁畏草堂移。暂辞三教主，聊作万夫雄。横槊长江上，挥毫大海东。阴徐非赋侣，鲍庾岂文工。晋宋齐梁业，何人不下风。谭天曾帝问，缩地旧仙才。未论青牛出，真成彩凤来。毫端穷宇宙，匣底閟风雷。戏作梁陈句，犹堪长玉台。寂寞千秋事，踟蹰六代间。新亭新日月，旧馆旧河山。柳色停车骑，花香杂佩环。吴姬年尚少，劝客亦酡颜。豪华非昔日，罗绮尚前朝。侠少黄金勒，名姝赤玉箫。花明新院髻，柳学故宫腰。今夜扬州月，平分十二桥。石头城外路，光色度青骢。说法寻支遁，参禅叩懒融。塔花晴日映，潭影暮天空。拟逐三车去，西方问大雄。
句曲道中奉怀王司马先生寄讯八首·其一
作者：胡应麟
朝代：明

帝梦思良弼，天书问老臣。彤弓分雨露，赤舄上星辰。虎豹千营合，熊罴百卫陈。何妨文武略，第一画麒麟。
句曲道中奉怀王司马先生寄讯八首·其七
作者：胡应麟
朝代：明

豪华非昔日，罗绮尚前朝。侠少黄金勒，名姝赤玉箫。花明新院髻，柳学故宫腰。今夜扬州月，平分十二桥。
句曲道中奉怀王司马先生寄讯八首·其三
作者：胡应麟
朝代：明

凤德元千仞，熊飞自一时。河山分玉帐，日月绕牙旗。错落霜毫动，荧煌露布驰。共知莘野出，宁畏草堂移。
句曲道中奉怀王司马先生寄讯八首·其二
作者：胡应麟
朝代：明

夙世元戎业，明时上将材。大开貔虎幕，长啸凤凰台。记室班扬聚，胡床陆谢陪。昨宵江上笛，飞尽帝城梅。
句曲道中奉怀王司马先生寄讯八首·其五
作者：胡应麟
朝代：明

谭天曾帝问，缩地旧仙才。未论青牛出，真成彩凤来。毫端穷宇宙，匣底閟风雷。戏作梁陈句，犹堪长玉台。
句曲道中奉怀王司马先生寄讯八首·其八
作者：胡应麟
朝代：明

石头城外路，光色度青骢。说法寻支遁，参禅叩懒融。塔花晴日映，潭影暮天空。拟逐三车去，西方问大雄。
句曲道中奉怀王司马先生寄讯八首·其六
作者：胡应麟
朝代：明

寂寞千秋事，踟蹰六代间。新亭新日月，旧馆旧河山。柳色停车骑，花香杂佩环。吴姬年尚少，劝客亦酡颜。
句曲道中奉怀王司马先生寄讯八首·其四
作者：胡应麟
朝代：明

暂辞三教主，聊作万夫雄。横槊长江上，挥毫大海东。阴徐非赋侣，鲍庾岂文工。晋宋齐梁业，何人不下风。
右山茶 其一 梅
作者：胡应麟
朝代：明

飘然姑射仙，亭亭出林薮。宛似薛家娘，霜天濯素手。
右山茶 其三 竹
作者：胡应麟
朝代：明

霜飘金奏沉，风动玉声碎。可似薛家娘，秋闺鸣素佩。
右山茶 其二 兰
作者：胡应麟
朝代：明

瑶琴月下弹，罗带风前解。大似薛家娘，幽香匀素彩。
右山茶 其四 水仙
作者：胡应麟
朝代：明

泠泠冰玉姿，独立潇湘岸。恍似薛家娘，寒涛披素练。
右山茶·梅
作者：胡应麟
朝代：明

飘然姑射仙，亭亭出林薮。宛似薛家娘，霜天濯素手。瑶琴月下弹，罗带风前解。大似薛家娘，幽香匀素彩。霜飘金奏沉，风动玉声碎。可似薛家娘，秋闺鸣素佩。泠泠冰玉姿，独立潇湘岸。恍似薛家娘，寒涛披素练。
右方伯曾公过访赋赠二首
作者：胡应麟
朝代：明

十二岩城坐啸中，湖天晴色画船空。薇垣镇静周方伯，棘寺飞腾汉上公。环佩乍看燕阙底，旌旗曾闪越台东。犹怜竹马争迎日，屈指黄金召次公。突兀高牙大海傍，分符犹忆旧黄堂。儿童是处誇骑竹，父老经时识种棠。北阙丝纶催晓露，西泠弦管竞斜阳。双龙总属司空佩，几夜寒花拂剑铓。
右方伯曾公过访赋赠二首·其一
作者：胡应麟
朝代：明

十二岩城坐啸中，湖天晴色画船空。薇垣镇静周方伯，棘寺飞腾汉上公。环佩乍看燕阙底，旌旗曾闪越台东。犹怜竹马争迎日，屈指黄金召次公。
右方伯曾公过访赋赠二首·其二
作者：胡应麟
朝代：明

突兀高牙大海傍，分符犹忆旧黄堂。儿童是处誇骑竹，父老经时识种棠。北阙丝纶催晓露，西泠弦管竞斜阳。双龙总属司空佩，几夜寒花拂剑铓。
叶太孺人挽章六首
作者：胡应麟
朝代：明

懿行标彤管，芳声动紫宸。庭前骢马客，膝下豸袍人。南岳金珰返，西华玉佩陈。惟应万家泪，雨注婺州民。鸾章晨北极，凤管暮西池。万室悲慈训，三朝颂母仪。修龄逾大耋，上寿接耆颐。咫尺潘舆在，伤心白日驰。劬劳初罢诵，圣善旧徵歌。母德传中垒，仙踪赴大罗。音容吴里隔，涕泪越天多。寂寂支机杳，无由觅绛河。惨淡丸熊夕，辉煌冠翟年。宁知蒿里泪，偏洒柏台前。素翣含霜动，丹旗抱月悬。异时良史笔，阃德照重泉。令誉中闺擅，恩纶上国来。青鸾朝玉阙，紫凤集瑶台。落日萱花逝，飞霜蕙草摧。朝看携萼绿，联袂上蓬莱。何来三鸟使，相逐绛台傍。夜月残西岛，晨霜浸北堂。丛兰芳独远，寸草恨空长。尚忆飞云起，停车望太行。
叶太孺人挽章六首·其一
作者：胡应麟
朝代：明

懿行标彤管，芳声动紫宸。庭前骢马客，膝下豸袍人。南岳金珰返，西华玉佩陈。惟应万家泪，雨注婺州民。
叶太孺人挽章六首·其三
作者：胡应麟
朝代：明

劬劳初罢诵，圣善旧徵歌。母德传中垒，仙踪赴大罗。音容吴里隔，涕泪越天多。寂寂支机杳，无由觅绛河。
叶太孺人挽章六首·其二
作者：胡应麟
朝代：明

鸾章晨北极，凤管暮西池。万室悲慈训，三朝颂母仪。修龄逾大耋，上寿接耆颐。咫尺潘舆在，伤心白日驰。
叶太孺人挽章六首·其五
作者：胡应麟
朝代：明

令誉中闺擅，恩纶上国来。青鸾朝玉阙，紫凤集瑶台。落日萱花逝，飞霜蕙草摧。朝看携萼绿，联袂上蓬莱。
叶太孺人挽章六首·其六
作者：胡应麟
朝代：明

何来三鸟使，相逐绛台傍。夜月残西岛，晨霜浸北堂。丛兰芳独远，寸草恨空长。尚忆飞云起，停车望太行。
叶太孺人挽章六首·其四
作者：胡应麟
朝代：明

惨淡丸熊夕，辉煌冠翟年。宁知蒿里泪，偏洒柏台前。素翣含霜动，丹旗抱月悬。异时良史笔，阃德照重泉。
叶明府创浮梁新成往来利涉二律以纪乐观并寄师相赵公
作者：胡应麟
朝代：明

夹岸津亭架彩斿，艨艟不断大堤头。长虹尽压双溪浪，画鹢横分万里流。几处尊罍浮白坐，谁家环佩踏青游。甘棠满植沙洲上，荏苒仙凫近玉旒。三百栏干照画樯，澄波如黛压飞梁。天浮乌鹊长河畔，地接鼋鼍大海傍。游女东西矜拾翠，行人南北罢褰裳。乘舆最笑公孙拙，何限恩波瀫水阳。
叶明府创浮梁新成往来利涉二律以纪乐观并寄师相赵公·其一
作者：胡应麟
朝代：明

夹岸津亭架彩斿，艨艟不断大堤头。长虹尽压双溪浪，画鹢横分万里流。几处尊罍浮白坐，谁家环佩踏青游。甘棠满植沙洲上，荏苒仙凫近玉旒。
叶明府创浮梁新成往来利涉二律以纪乐观并寄师相赵公·其二
作者：胡应麟
朝代：明

三百栏干照画樯，澄波如黛压飞梁。天浮乌鹊长河畔，地接鼋鼍大海傍。游女东西矜拾翠，行人南北罢褰裳。乘舆最笑公孙拙，何限恩波瀫水阳。
叶明府校士钱塘五绝余邑方大有秋故末首并及焉
作者：胡应麟
朝代：明

曙色兰阴照锦袍，飞樯遥下越门涛。高秋棘院抡文夜，万树天香入彩毫。明远高楼百尺悬，寒光遥夜动龙泉。由来宝剑司空识，紫气行看北斗连。紫绶绯袍焕陆离，画堂灯火彻帘时。湖头十里秋风色，两袖天葩上玉墀。巀嶪双高上紫氛，迢遥三竺架青云。雄飞好趁仙凫翼，一顾能空万马群。处处黄云足稻粱，家家秋色贺登场。东南竹箭三千尺，更逐伶伦到上阳。
叶明府校士钱塘五绝余邑方大有秋故末首并及焉·其一
作者：胡应麟
朝代：明

曙色兰阴照锦袍，飞樯遥下越门涛。高秋棘院抡文夜，万树天香入彩毫。
叶明府校士钱塘五绝余邑方大有秋故末首并及焉·其三
作者：胡应麟
朝代：明

紫绶绯袍焕陆离，画堂灯火彻帘时。湖头十里秋风色，两袖天葩上玉墀。
叶明府校士钱塘五绝余邑方大有秋故末首并及焉·其二
作者：胡应麟
朝代：明

明远高楼百尺悬，寒光遥夜动龙泉。由来宝剑司空识，紫气行看北斗连。
叶明府校士钱塘五绝余邑方大有秋故末首并及焉·其五
作者：胡应麟
朝代：明

处处黄云足稻粱，家家秋色贺登场。东南竹箭三千尺，更逐伶伦到上阳。
叶明府校士钱塘五绝余邑方大有秋故末首并及焉·其四
作者：胡应麟
朝代：明

巀嶪双高上紫氛，迢遥三竺架青云。雄飞好趁仙凫翼，一顾能空万马群。
司空潘公浚渠迄工纪事
作者：胡应麟
朝代：明

突兀高牙驻海湄，峨㞹大舰接淮沂。千山凿就鱼龙囿，百水输成雁鹜池。赤日燃灯穷魍魉，碧天横锁镇支祈。何辞尽白潘公鬓，一代君臣际遇时。
司空潘公浚渠迄工纪事
作者：胡应麟
朝代：明
体裁：七言律诗

突兀高牙驻海湄，峨岢大舰接淮沂。千山凿就鱼龙囿，百水输成雁鹜池。赤日燃灯穷魍魉，碧天横锁镇支祈。何辞尽白潘公鬓，一代君臣际遇时。
司空潘公行水徐泗间订余晤语淮上适黄河阻风不及赴约辄因使者报谢四章
作者：胡应麟
朝代：明

侧席天书降紫泥，东山宁得遂幽栖。琅函昼捧千灵集，玉佩晨参百吏齐。碧树交阴笼大道，苍松垂叶护长堤。龙蛇满壁邮亭下，一认当年夏后题。一舸南征岁月遐，老臣驰骤日天涯。平驱邵伯湖头雪，尽筑高公堰口霞。稍喜故堤添柳色，从教新涨没桃花。军储络绎三边外，底事屯田说汉家。巀嵲穹碑颂姓名，辉煌巨轴纪平成。缘堤彩鹢千群度，掠水黄龙万队行。转粟东南无大泽，飞刍西北有长城。异时河洛看遗迹，何限秋风璧马情。烨烨龙章下凤楼，汉庭何羡富民侯。中天日月低环佩，大陆风云近冕旒。蚤辟西园延上客，行开东阁贮名流。不缘石匣司空问，谁识干将在斗牛。
司空潘公行水徐泗间订余晤语淮上适黄河阻风不及赴约辄因使者报谢四章·其一
作者：胡应麟
朝代：明

侧席天书降紫泥，东山宁得遂幽栖。琅函昼捧千灵集，玉佩晨参百吏齐。碧树交阴笼大道，苍松垂叶护长堤。龙蛇满壁邮亭下，一认当年夏后题。
司空潘公行水徐泗间订余晤语淮上适黄河阻风不及赴约辄因使者报谢四章·其三
作者：胡应麟
朝代：明

巀嵲穹碑颂姓名，辉煌巨轴纪平成。缘堤彩鹢千群度，掠水黄龙万队行。转粟东南无大泽，飞刍西北有长城。异时河洛看遗迹，何限秋风璧马情。
司空潘公行水徐泗间订余晤语淮上适黄河阻风不及赴约辄因使者报谢四章·其二
作者：胡应麟
朝代：明

一舸南征岁月遐，老臣驰骤日天涯。平驱邵伯湖头雪，尽筑高公堰口霞。稍喜故堤添柳色，从教新涨没桃花。军储络绎三边外，底事屯田说汉家。
司空潘公行水徐泗间订余晤语淮上适黄河阻风不及赴约辄因使者报谢四章·其四
作者：胡应麟
朝代：明

烨烨龙章下凤楼，汉庭何羡富民侯。中天日月低环佩，大陆风云近冕旒。蚤辟西园延上客，行开东阁贮名流。不缘石匣司空问，谁识干将在斗牛。
司马公既命片云矣更谓余命一字忆公高唐记神女小字瑶姬请遂辍以字之公笑曰可并为赋一绝句
作者：胡应麟
朝代：明

仙姬环佩下瑶台，握手桃花万树开。日暮巫山行雨去，莫教人拟片云来。
司马公邀同谢少廉吴太宁集函中
作者：胡应麟
朝代：明

万山回合太玄亭，五夜雄谈入杳冥。绕座春风凌白苧，当筵牛斗落青萍。抽毫客似登梁苑，张乐人疑在洞庭。醉拥如花明月下，路岐何用叹飘零。
司马汪公以仲淹讣至寄挽二章
作者：胡应麟
朝代：明

消渴真怜汝，幽忧竟若何。一尊犹水曲，万事已山阿。旧业荒兰芷，遗文照薜萝。异时轩冕贵，较仲定谁多。濩落词人长，飞扬侠客俦。生宁惭一诺，死欲擅千秋。失弟怜司马，从师困伯牛。天都乱山色，何处挂吴钩。
司马汪公以仲淹讣至寄挽二章·其一
作者：胡应麟
朝代：明

消渴真怜汝，幽忧竟若何。一尊犹水曲，万事已山阿。旧业荒兰芷，遗文照薜萝。异时轩冕贵，较仲定谁多。
司马汪公以仲淹讣至寄挽二章·其二
作者：胡应麟
朝代：明

濩落词人长，飞扬侠客俦。生宁惭一诺，死欲擅千秋。失弟怜司马，从师困伯牛。天都乱山色，何处挂吴钩。
司马汪公伯玉拉余过海上访两王先生适司马张公肖父同日至留集弇园者三宿澹圃者再实一时之盛事因成七言四律纪之
作者：胡应麟
朝代：明

名园楼阁丽丹霄，握手千秋意气饶。日月双悬娄水近，星辰群下越台遥。探书题柱俱司马，飞舄吹笙并子乔。独有侯芭长寂寞，玄亭相对发萧萧。秋光何处一尊同，十亩平泉眺望中。鹤驾并留孤岛上，龙泉重合大江东。星悬析木三垣紫，日拥扶桑万界红。矫首乾坤才欲尽，那知人在阖闾宫。飞仙环佩入蓬莱，木落霜清万象开。宇宙文章传四子，东南名胜属三才。丹成鸾鹤中天下，乐奏鱼龙大海来。七十二峰云雾里，凭将奇句勒崔嵬。屈指词场大业新，輶轩离合并伤神。重逢洛下含杯客，半是华阳授简人。一代风期留管鲍，百年金石聚雷陈。相看忍赋河梁曲，荏苒垂虹挂月轮。
司马汪公伯玉拉余过海上访两王先生适司马张公肖父同日至留集弇园者三宿澹圃者再实一时之盛事因成七言四律纪之·其一
作者：胡应麟
朝代：明

名园楼阁丽丹霄，握手千秋意气饶。日月双悬娄水近，星辰群下越台遥。探书题柱俱司马，飞舄吹笙并子乔。独有侯芭长寂寞，玄亭相对发萧萧。
司马汪公伯玉拉余过海上访两王先生适司马张公肖父同日至留集弇园者三宿澹圃者再实一时之盛事因成七言四律纪之·其三
作者：胡应麟
朝代：明

飞仙环佩入蓬莱，木落霜清万象开。宇宙文章传四子，东南名胜属三才。丹成鸾鹤中天下，乐奏鱼龙大海来。七十二峰云雾里，凭将奇句勒崔嵬。
司马汪公伯玉拉余过海上访两王先生适司马张公肖父同日至留集弇园者三宿澹圃者再实一时之盛事因成七言四律纪之·其二
作者：胡应麟
朝代：明

秋光何处一尊同，十亩平泉眺望中。鹤驾并留孤岛上，龙泉重合大江东。星悬析木三垣紫，日拥扶桑万界红。矫首乾坤才欲尽，那知人在阖闾宫。
司马汪公伯玉拉余过海上访两王先生适司马张公肖父同日至留集弇园者三宿澹圃者再实一时之盛事因成七言四律纪之·其四
作者：胡应麟
朝代：明

屈指词场大业新，輶轩离合并伤神。重逢洛下含杯客，半是华阳授简人。一代风期留管鲍，百年金石聚雷陈。相看忍赋河梁曲，荏苒垂虹挂月轮。
同允兆夜谭作
作者：胡应麟
朝代：明

残灯遥夜话飞蓬，慷慨燕歌照白虹。青海未停东伐骑，黄河犹滞北归鸿。毫端秀色三都并，筑畔雄心万古同。一笑钟期弦绝后，高山重拭旧丝桐。
同允兆诸子夜集赵相国斋中得山字
作者：胡应麟
朝代：明

间气钟名岳，颓龄睹盛颜。青霞流碣石，紫雾照函关。赠枣安期狎，偷桃曼倩閒。调羹当北极，置酒傍南山。后院罗丝竹，中亭集佩环。百僚趋馆阁，九列候朝班。省问皇情渥，讴歌相业娴。飞鸾驯竹下，舞鹤啸花间。赐履来中禁，悬壶得大还。煌煌海筹屋，遐算邈难攀。
同厚之过瀫元池上观鱼
作者：胡应麟
朝代：明

翠幕清风远，雕栏赤日微。荧煌朱鬣动，拨剌紫鳞飞。南国鲈应美，西山鳜渐肥。长竿一千尺，归钓子陵矶。
同吴允兆登赵文学环翠亭时梅雨大作谈棋竟暮
作者：胡应麟
朝代：明

危亭高峙越江湄，城郭千家暮霭移。北海声华闻异代，西京才藻见同时。雄风却暑离山径，骤雨催凉到石池。最是辟疆豪兴发，一枰花影度敲棋。
同吴叔嘉黄说仲憩开宝禅林浮屠雪山设伊蒲供并出纸索书即席赋得云字别二山人
作者：胡应麟
朝代：明

梵刹斜阳里，孤舟系水濆。竹林幽把袂，兰若净论文。古碣横苍霭，疏钟出乱云。宁知虎溪上，一笑是离群。
同喻邦相别驾话旧作
作者：胡应麟
朝代：明

高秋帆挂大江东，屈指清尊碣石同。一去鸿书迷远近，重来龙剑合雌雄。钱塘雪捲千家白，石屋霞生万岫红。何限胜游天竺顶，与君携屐待秋风。重来河朔问风流，握手天涯各倦游。疋马乍堪题柱返，双凫曾是佩刀留。平分水月眠官舍，独占湖山坐郡楼。箫鼓画船君但饮，至今人羡白杭州。
同喻邦相别驾话旧作·其一
作者：胡应麟
朝代：明

高秋帆挂大江东，屈指清尊碣石同。一去鸿书迷远近，重来龙剑合雌雄。钱塘雪捲千家白，石屋霞生万岫红。何限胜游天竺顶，与君携屐待秋风。
同喻邦相别驾话旧作·其二
作者：胡应麟
朝代：明

重来河朔问风流，握手天涯各倦游。疋马乍堪题柱返，双凫曾是佩刀留。平分水月眠官舍，独占湖山坐郡楼。箫鼓画船君但饮，至今人羡白杭州。
同张吴二丈方舟东下沈饮三昼夜四之日始达瀫滨即席赋
作者：胡应麟
朝代：明

仍飞宝瑟佐清酣，豪兴飘飘瀫水南。河朔千秋今见二，平原十日已过三。含毫鹦鹉催词赋，倚席鱼龙狎笑谈。信是青云留白帢，一丘谁讶管宁憨。
同张幼于潘象安集李临淮即席作二首
作者：胡应麟
朝代：明

斗酒平原话各天，深杯犹似梦中传。青油独坐元戎幕，皂帽群趋上客筵。五夜歌声桃叶底，十年容鬓菊花前。抽毫忍和飞龙曲，月瞑长干是去船。六载华阳赋别离，临淮此日见旌旗。悲凉白发谈兵夜，宛转红颜任侠时。万户侯真誇燕颔，九天人欲问蛾眉。桃花烂醉春明畔，一骑旋飞到习池。
同张幼于潘象安集李临淮即席作二首·其一
作者：胡应麟
朝代：明

斗酒平原话各天，深杯犹似梦中传。青油独坐元戎幕，皂帽群趋上客筵。五夜歌声桃叶底，十年容鬓菊花前。抽毫忍和飞龙曲，月瞑长干是去船。
同张幼于潘象安集李临淮即席作二首·其二
作者：胡应麟
朝代：明

六载华阳赋别离，临淮此日见旌旗。悲凉白发谈兵夜，宛转红颜任侠时。万户侯真誇燕颔，九天人欲问蛾眉。桃花烂醉春明畔，一骑旋飞到习池。
同徐文明六客集竹里馆时余太学为主人
作者：胡应麟
朝代：明

屈指春光半，寻芳兴未穷。竹溪偕六逸，花墅挟双童。剧饮妨归骑，清歌落断鸿。遥看燕市月，冉冉入帘栊。
同徐皞明茅厚之过胡上舍园亭听闵生琴作
作者：胡应麟
朝代：明

夹道修篁带茂林，一尊携手暮登临。咸阳赵李频相过，易水荆高不待寻。花榭云霞流秉烛，萝轩风雨入鸣琴。亦知湖海原兄弟，暂借衡门话陆沈。
同徐茂吴集唐惟良兰阴馆
作者：胡应麟
朝代：明

兰阴携手白云平，湖海重追旧日盟。魏典乍传中论在，楚词曾赋大言成。千崖薜荔谁同往，五亩蓬蒿任独行。莫负习家池上燕，烂烧银烛照山城。
同惟敬诸丈邀刘观察集李园
作者：胡应麟
朝代：明

楼阁凄凄云雾残，幽盟河朔此盘桓。庭催黄叶风交响，席倚青萍月共寒。一径秋光摇碣石，千门晴色绕长安。题诗剩有邹枚侣，并拂朱丝兴未阑。
同房仲过云间舟中听赵五叔远夜歌作
作者：胡应麟
朝代：明

楼船明月夜如霜，一曲清歌赵五郎。贪听阳关第三叠，不知行色在吴阊。
同文父登泰山四首
作者：胡应麟
朝代：明

百转丹梯上翠屏，天门遥望海冥冥。幽燕北护诸陵紫，齐鲁东回万壑青。松色自摇秦帝辇，芝封犹驻武皇灵。残碑七十俱尘土，千载凭谁问勒铭。缥缈飞云十八盘，高临回首尽长安。青天万仞楼台立，白日千重杖履寒。若木烟光浮帝阙，扶桑霞影落仙坛。相携并倚孤鸾啸，不向遥空问羽翰。独夜行吟到斗牛，阑干遥倚碧天愁。千峰日抱秦台上，万岭云争汉碣流。绛节光生群帝语，玉扉寒启众灵游。吹笙不浅王乔兴，杖履何年更十洲。面面芙蓉立紫烟，石门丹壑迥相连。遥峰雾拥星河出，绝顶天回日月悬。玉碣尚传司马后，苍松谁问祖龙年。相看十载沈冥意，梁父吟成共黯然。
同文父登泰山四首·其一
作者：胡应麟
朝代：明

百转丹梯上翠屏，天门遥望海冥冥。幽燕北护诸陵紫，齐鲁东回万壑青。松色自摇秦帝辇，芝封犹驻武皇灵。残碑七十俱尘土，千载凭谁问勒铭。
同文父登泰山四首·其三
作者：胡应麟
朝代：明

独夜行吟到斗牛，阑干遥倚碧天愁。千峰日抱秦台上，万岭云争汉碣流。绛节光生群帝语，玉扉寒启众灵游。吹笙不浅王乔兴，杖履何年更十洲。
同文父登泰山四首·其二
作者：胡应麟
朝代：明

缥缈飞云十八盘，高临回首尽长安。青天万仞楼台立，白日千重杖履寒。若木烟光浮帝阙，扶桑霞影落仙坛。相携并倚孤鸾啸，不向遥空问羽翰。
同文父登泰山四首·其四
作者：胡应麟
朝代：明

面面芙蓉立紫烟，石门丹壑迥相连。遥峰雾拥星河出，绝顶天回日月悬。玉碣尚传司马后，苍松谁问祖龙年。相看十载沈冥意，梁父吟成共黯然。
同方上舍集施山人二首
作者：胡应麟
朝代：明

旅况新年接，乡心故国同。吟犹怀洛下，语渐识齐东。径草初回绿，园桃欲放红。朝携双蜡屐，南陌斗春风。柏叶孤城蚤，梅花绝域迟。暂将春雪兴，同醉暮云时。白练毫飞洒，青灯剑陆离。吴歌夜阑发，星斗堕敲棋。
同方上舍集施山人二首·其一
作者：胡应麟
朝代：明

旅况新年接，乡心故国同。吟犹怀洛下，语渐识齐东。径草初回绿，园桃欲放红。朝携双蜡屐，南陌斗春风。
同方上舍集施山人二首·其二
作者：胡应麟
朝代：明

柏叶孤城蚤，梅花绝域迟。暂将春雪兴，同醉暮云时。白练毫飞洒，青灯剑陆离。吴歌夜阑发，星斗堕敲棋。
同李惟寅何仁仲集朱汝修观梅花
作者：胡应麟
朝代：明

一尊春兴剧，花下共传筹。艳质霜先避，清香月并流。诗怜群玉句，人倚仲言俦。恍入西湖道，吾家万玉楼。
同殷无美胡文父魏茂权集欧桢伯博士得情字
作者：胡应麟
朝代：明

才子初寻碣石盟，一尊遥望五云平。当轩似落梅花色，入座俱含桂树情。四壁春阴回禁苑，万家残雪拥高城。翻怜旧日罗浮客，不向词坛识姓名。
同汪士能入丰干路逢仲淹寄诗舆中口授用原韵
作者：胡应麟
朝代：明

泠然遗俗累，曳杖到仙家。布帽扳名岳，荷衣弄太霞。吾宁驱白石，君已饭丹砂。纵有天台遇，能如萼绿华。
同王太仆蔡祠部集永叔黄门馆中
作者：胡应麟
朝代：明

十日平原燕未空，千秋河朔思偏雄。双携綵笔邀王粲，一抱朱弦和蔡邕。太液轻阴回骤雨，甘泉残照挟飞虹。淋漓大白休辞醉，何限兰心玉署中。
同王水部蔡祠部袁仪部集高比部正父邸中同赋兼送正父南还
作者：胡应麟
朝代：明

一骑遥冲雨色来，金门曾念旧蒿莱。含杯四座俱仙吏，授简三曹各赋才。紫气丰城看射狱，丹砂勾漏待登台。春光倘忆成都客，人日诗篇海上裁。
同王行父吴允兆沈孺休李本建魏颖超汪明生李叔操集惟寅宫保第得飞字
作者：胡应麟
朝代：明

玳瑁筵开半褐衣，侯门犹忆故山薇。当尊紫气函关落，绕座青霞碣石飞。客醉南楼秋浩渺，兵谈北府夜霏微。中天试望长庚色，灿烂晴光彻帝畿。
同王行父李叔操徐象先诸子十日饮作
作者：胡应麟
朝代：明

懒习干时技，聊同玩世人。华阳宁异代，河朔动经旬。旅兴先黄菊，乡愁过白蘋。莫教龙剑色，容易射星辰。
同王行父管建初汪公干谢彦云集区太史馆即景分赋余得盆中紫茄
作者：胡应麟
朝代：明

宁知草莽质，邂逅入金门。湛露晨披叶，仙霖夜沃根。桃绯殊度索，瓜紫羡昆崙。却笑于陵客，携锄傍帝阍。何来天禄畔，绕砌列嘉蔬。玄圃删云种，青门抱月锄。含苞花烂漫，缀实树扶疏。一饱堪晨夕，那能赋众狙。
同王行父管建初汪公干谢彦云集区太史馆即景分赋余得盆中紫茄·其一
作者：胡应麟
朝代：明

宁知草莽质，邂逅入金门。湛露晨披叶，仙霖夜沃根。桃绯殊度索，瓜紫羡昆崙。却笑于陵客，携锄傍帝阍。
同王行父管建初汪公干谢彦云集区太史馆即景分赋余得盆中紫茄·其二
作者：胡应麟
朝代：明

何来天禄畔，绕砌列嘉蔬。玄圃删云种，青门抱月锄。含苞花烂漫，缀实树扶疏。一饱堪晨夕，那能赋众狙。
同王行父集惟寅斋头得来字
作者：胡应麟
朝代：明

曲几疏棂照绿苔，高阳狂兴逐人来。即看谈虎当今事，何减雕龙异日才。座上彩毫仍楚泽，门前珠履半燕台。蛟螭剥落司空字，犹记岣嵝绝顶裁。
同王行父顾朗生胡孟韬俞羡长集惟寅白雪斋分得人字
作者：胡应麟
朝代：明

南北驱驰道路频，一尊携手话沈沦。惊看邺下抽毫客，渐少华阳击筑人。四野雄风回白雪，六街飞雨净红尘。应怜狱底干将在，绕夜寒芒射北辰。
同生曲
作者：胡应麟
朝代：明

妾貌娇如花，郎颜粲于玉。妾年方二八，郎年正十六。
同盛山人垆头话旧作
作者：胡应麟
朝代：明

一骑吴关外，悲歌脱畏途。残生馀海峤，万死得江湖。盆底冤谁烛，垆头兴未徂。十年携手泪，相对湿菰芦。
同盛明元散步山冈望金华诸洞壑赋示思达思齐思弘思登思逊五生
作者：胡应麟
朝代：明

五岳长怀济胜才，三山何事问蓬莱。冈头处士龙仍卧，岭外飞仙鹤并来。积翠中天藏洞府，空青半壁堕池台。翩翩群从俱奇隽，为扫如椽向绿苔。
同社诸子招游显应观阁得台字
作者：胡应麟
朝代：明

夹筱千林蔽绿苔，飞楼百尺上崔嵬。山将华岳莲花并，岭学淮南桂树开。隔坐三天悬帝阙，凭阑七曜动仙台。君平此夜成都卜，应怪乘槎客未回。
同祝逊父叶叔明诸子登大云山
作者：胡应麟
朝代：明

万井楼台夕照间，青烟明灭锁林峦。凭谁写寄中原客，一片关仝画里山。
同童山人安茂卿夜集何太史宅观梅得春字
作者：胡应麟
朝代：明

槛外幽芳欲照人，相看琼朵净无尘。南枝未送江头色，东阁先传雪里春。明月寒林书共远，乱山孤驿梦难亲。不缘水部诗情在，那得花前索笑频。
同胡孟韬张仲立过集李惟寅宋忠父作
作者：胡应麟
朝代：明

欲绾相如赋倦游，归心频折大刀头。桃花一树空含笑，柳叶千丝尽唤愁。狂逐春风眠北里，醉呼明月上南楼。应门莫怪齐竽拙，挟瑟时能过五侯。
同胡孟韬王永叔李季宣游曲中戏为二绝
作者：胡应麟
朝代：明

十年沽酒共持螯，沦落长安气尚豪。银烛绣帘春似海，夜深重奏郁轮袍。蒲萄新绿照人明，急管繁弦四坐倾。莫道春明能久住，朝来仍别润娘行。
同胡孟韬王永叔李季宣游曲中戏为二绝·其一
作者：胡应麟
朝代：明

十年沽酒共持螯，沦落长安气尚豪。银烛绣帘春似海，夜深重奏郁轮袍。
同胡孟韬王永叔李季宣游曲中戏为二绝·其二
作者：胡应麟
朝代：明

蒲萄新绿照人明，急管繁弦四坐倾。莫道春明能久住，朝来仍别润娘行。
同胡文父集喻邦相署中
作者：胡应麟
朝代：明

射策初从汉殿回，风流地主重徘徊。三年共记看云别，万里真成挂雪来。摇落剑光偏傍斗，浮沉书札但含杯。无誇席上荀陈聚，紫气中宵遍越台。
同茅山人过胡上舍园亭作
作者：胡应麟
朝代：明

面面珠帘护绿萝，平湖十里漾清波。长风广榭飘梧竹，细雨孤亭拆芰荷。愁绪顿随秋色远，赏心殊为暮凉多。相逢大有高阳兴，不驻征骖奈尔何。
同茅平仲登甘露寺绝顶作
作者：胡应麟
朝代：明

天畔危亭绣拱扶，并游词客总江湖。千山雪浪吹楼殿，万里云帆下舳舻。秋色平分瓜步远，暮烟斜合景阳孤。兴亡六代俱陈迹，对倚西风尽玉壶。
同茅徐两生过瀫元太学园中时秋海棠盛发剧饮畅歌遂至丙夜
作者：胡应麟
朝代：明

曲榭延秋色，名园傍午桥。晨霜山果熟，宿雾海棠娇。绿水衔堤近，青林抱郭遥。参差发狂兴，醉墨满芭蕉。
同蔡观察苏别驾集张文学园亭分赋
作者：胡应麟
朝代：明

阑干百尺暮云流，八面疏棂瞰斗牛。彩笔词人纷入坐，青衫游子独登楼。无论河朔千秋胜，已过平原十日留。一笑骊驹魂自断，不堪明夜木兰舟。
同詹东图康裕卿胡文父集胡上舍馆有赠
作者：胡应麟
朝代：明

大隐何妨卜市廛，华裀长日拥婵娟。吟馀河朔堪消暑，住久临邛不记年。千里壮心惭骥枥，九霄寒色舞龙泉。长安此夜占星斗，半入荀陈座里悬。
同诸公夜饯杨使君于梁中翰宅得低字
作者：胡应麟
朝代：明

五马长驰朔雪低，衣冠握手重含悽。惊心北阙辞丹凤，愁色南云望碧鸡。铜柱千年标障塞，铁桥万里界封提。亦知上国悬金在，咫尺炎荒到紫泥。
同诸友分赋临安十景二首 其一 万松岭
作者：胡应麟
朝代：明

峭壁层崖万仞开，离离松色隐崔嵬。云排铁干苍龙舞，月满瑶枝白鹤来。几夜秋涛翻客枕，半林寒影挂仙台。虚疑日观烟霞古，寂寞秦封半草莱。
同诸友分赋临安十景二首 其二 玉莲亭
作者：胡应麟
朝代：明

潋滟晴光一镜宽，汉宫罗绮画中看。风摇翠盖凌波出，雾洗红妆映日寒。太液池边香自绕，若耶溪上采应残。莫教肠断金陵客，载酒重过白玉栏。
同诸友分赋临安十景二首·万松岭
作者：胡应麟
朝代：明

峭壁层崖万仞开，离离松色隐崔嵬。云排铁干苍龙舞，月满瑶枝白鹤来。几夜秋涛翻客枕，半林寒影挂仙台。虚疑日观烟霞古，寂寞秦封半草莱。潋滟晴光一镜宽，汉宫罗绮画中看。风摇翠盖凌波出，雾洗红妆映日寒。太液池边香自绕，若耶溪上采应残。莫教肠断金陵客，载酒重过白玉栏。
同诸子集吴山人叔嘉馆二首
作者：胡应麟
朝代：明

一星随客住长安，折柬能开大将坛。自许含毫新赋就，谁论击筑旧盟寒。千门北极云中出，万寺西山雪里看。落落乾坤公等在，春明吾岂恨弹冠。春光何地不徘徊，绿酒银灯别墅开。丝竹东南传胜事，冠裳西北盛词才。吟呼片月甘泉下，坐引群星太液来。取深杯酬令节，莫教行屐破苍苔。
同诸子集吴山人叔嘉馆二首·其一
作者：胡应麟
朝代：明

一星随客住长安，折柬能开大将坛。自许含毫新赋就，谁论击筑旧盟寒。千门北极云中出，万寺西山雪里看。落落乾坤公等在，春明吾岂恨弹冠。
同诸子集吴山人叔嘉馆二首·其二
作者：胡应麟
朝代：明
体裁：七言律诗

春光何地不徘徊，绿酒银灯别墅开。丝竹东南传胜事，冠裳西北盛词才。吟呼片月甘泉下，坐引群星太液来。拚取深杯酬令节，莫教行屐破苍苔。
同诸子集吴山人叔嘉馆二首·其二
作者：胡应麟
朝代：明

春光何地不徘徊，绿酒银灯别墅开。丝竹东南传胜事，冠裳西北盛词才。吟呼片月甘泉下，坐引群星太液来。取深杯酬令节，莫教行屐破苍苔。
同谢友可集王行父馆中
作者：胡应麟
朝代：明

一尊长夜把蒲萄，邂逅燕城贳锦袍。彩翰旧飞三楚雪，青萍初濯九江涛。销沈往事迷鸡肋，历落雄心擅蟹螯。惊座莫言狂态甚，风流王谢总人豪。
同贺伯闇集苏叔大听谢孙两孺子歌曲作是夕贺遂以获隽归
作者：胡应麟
朝代：明

曲巷浓春到竹扉，羊求相过并忘机。尊前月似罗浮出，座上云偏碣石飞。花院管弦流翠幄，棘垣灯火动朱衣。慈恩百尺青霄外，姓氏晨看彻帝畿。
同赵使君雨中登大云绝顶夜饮见一楼题
作者：胡应麟
朝代：明

缥缈危梯望目萦，微茫秋色半江城。苍龙掣电千禾立，白鸟栖烟万树明。北浦鱼竿誇旧涨，西郊农锸快新成。携壶不尽追游思，剪烛虚堂听夜鸣。
同赵明府郭鸿胪游洞岩山
作者：胡应麟
朝代：明

石壁高盘涧道分，夕阳钟磬坐来闻。云堆绝壑嘘龙气，雾拥危峰下鹿群。曳杖乍招丛桂侣，吹笙遥问大茅君。移家咫尺堪忘世，那得钟山更勒文。
同赵汝元集陈仁父痛饮狂歌亹亹申旦离别之臆备见乎词
作者：胡应麟
朝代：明

把酒疏星傍玉除，相逢犹是旧公车。高堂秉烛三更后，故国浮查万里馀。海岳未妨携短剑，风云那复恋长裾。他时两地遥相望，尺素能无问鲤鱼。
同邦相携酒兰阴送曹子念入闽作
作者：胡应麟
朝代：明

平原此日又离筵，夹坐青山对惘然。丹荔欲餐闽海上，紫兰重撷越溪前。船过杨仆行师地，剑访雷生作客年。为向武夷看谪籍，东归同赴大罗缘。
同陈子卿胡瀫元集黄茂才馆茅生击鼓侑觞席上戏题
作者：胡应麟
朝代：明

旅鬓萧然越客踪，故人文酒暂从容。风霜骤击渔阳鼓，云雾深藏碣石钟。春尽短衣残薜荔，夜阑长铗笑芙蓉。朝来曲水堪沈饮，何处桃花问旧峰。
同黄季主金伯韶两生过伯符宅时傅明府先在坐
作者：胡应麟
朝代：明

残雪初回万井春，一尊官舍暮留宾。抽毫太液多名士，击筑长安尽酒人。惨淡骥心逢处老，飞扬龙剑合来神。盘中苜蓿犹堪饱，莫放仙凫去紫宸。
同黄生过方生仲闇适沙棠入湖曲因寄声留棹子夜同醉狭斜中
作者：胡应麟
朝代：明

天际楼台挂碧空，芙蓉十里褪残红。岳王祠畔狂歌发，何限湖山夕照中。缥缈寒光石磴幽，佳人无赖木兰舟。青帆莫便乘风去，子夜钱塘载莫愁。
同黄生过方生仲闇适沙棠入湖曲因寄声留棹子夜同醉狭斜中·其一
作者：胡应麟
朝代：明

天际楼台挂碧空，芙蓉十里褪残红。岳王祠畔狂歌发，何限湖山夕照中。
同黄生过方生仲闇适沙棠入湖曲因寄声留棹子夜同醉狭斜中·其二
作者：胡应麟
朝代：明

缥缈寒光石磴幽，佳人无赖木兰舟。青帆莫便乘风去，子夜钱塘载莫愁。
名都篇
作者：胡应麟
朝代：明

三河聚年少，五都盛材雄。倾赀灞上水，结客咸阳东。呼鹰过长乐，走马游新丰。左櫜插楛矢，右箙弯良弓。控弦疾流星，鸣镝如追风。穿杨竞百步，蹲甲洞七重。仰面落九乌，俯身拾双鸿。万夫为辟易，观者盈道中。日暮还城郭，华筵撞笙镛。屏间拥稚齿，坐右罗妖童。烹鲜割翠缕，椎牛炙黄熊。酣歌酌太白，慷慨嘘长虹。呼卢列明烛，良夜未及终。酒阑拔剑去，斜月犹朣胧。
后围棋歌再赠黄山人
作者：胡应麟
朝代：明

隆万以来攻奕者，歙有小吕闽小蔡。黄生崛起禹穴中，倏忽时名共当代。丈人丱角游长安，国手何人不针芥。鲍颜二李卢及岑，次第携枰入东岱。中原豪杰屈指空，晚得方生最称快。方生巧思凌古今，游戏神通了无碍。永嘉方生并时出，名姓俱同剧堪怪。少年复有六合王，浸浸渑池欲兴代。黄生善战尤自负，夙昔疆场构吕蔡。方生之下三子优，叱咤登坛勇莫逮。有如孟德肩孙刘，鼎足三分建旗盖。棋虽小道实可观，生也精进迥不懈。并吞割据弘霸图，劫杀侵渔尽变态。楸枰落子大势分，先著纷纷布要害。吾观此道与兵合，一一为子陈梗槩。攻城略地创都邑，背水依山列营砦。发纵元勋首帷幄，指画奇谋洞蓍蔡。援桴击鼓事征讨，跃马横戈奋骄怠。湘东一目宁久长，大舜重瞳迄推戴。三千牧野行造基，百万昆阳坐奔溃。大军涿鹿平蚩尤，孤卒鸿门闯樊哙。混壹区夏秦有权，表里河山晋无害。成皋坚壁控土宇，函谷封泥距关隘。含枚定陶袭项梁，卷甲阴平走邓艾。七纵七擒启荒服，八战八克定边塞。岁时吴魏争长江，日夜梁唐斗夹寨。乘风帅众下井陉，冒雪潜师抵淮蔡。晋阳三版浸难没，即墨残都守无奈。阖闾贪欲甚蛇豕，勾践阴谋桀蜂虿。推锋白起劲若飞，持重廉颇老能耐。卢狻李密王世充，鹬蚌高欢宇文泰。东西并举骋全力，南北中分各两大。气盈量满隳成功，忿削贪亡示明戒。入神入圣穷幽微，为虏为王决成败。棋与兵合种种然，始作何人世沾溉。相传放勋教丹朱，上圣无缘发机械。或言战国尚雄略，馀习纵横此流派。丈人髫岁负棋癖，铮铮铁中号亡赖。一枰悬榻昼夜攻，寝食俱忘减腰带。回光返照念载馀，四大部洲任成坏。胡来遇尔重作歌，见猎浑忘喜心汰。下车搏虎众欣悦，拍手其如士林訾。尚忆斐旻舞剑时，道子挥毫摄千界。崔家延伯每临阵，亦藉僧超鼓豪迈。雄才绝艺两间值，怜汝求言日瞻拜。虚堂洒墨元气流，万壑寒风度天籁。君不见休仁中正蚤已没，待诏师言近谁再。仲甫四篇差足存，伯祥三路逝安在。由来一局尘世空，底事妻儿溺贪爱。君不见巴邛仙橘大于斗，商山四翁乐相待。九枰输我愿未酬，会擘龙肝了馀债。他时负局寻先生，洞壑金华乱峰外。
后明妃曲
作者：胡应麟
朝代：明

出塞涕沾襟，遥望阴山阴。旧宠汉宫薄，新恩边地深。紫骝涉长道，黄鹄寄哀音。千载琵琶曲，谁明去住心。
后西湖十咏 其一 湖心亭
作者：胡应麟
朝代：明

万顷寒波荡瀫纹，朱帘十二挂絪缊。阑干尽压鱼龙窟，箫鼓长惊雁鹜群。山色四围晴拥雾，湖光八面夜飞云。中流好是西施宅，早晚鸱夷挈画裙。
后西湖十咏 其七 孤山宅
作者：胡应麟
朝代：明

兀立中流四望奇，谁开丈室枕涟漪。云埋洞口呼猿日，雪拥湖头放鹤时。丛桂作花犹满砌，疏梅横萼迥当篱。凌风却月凭谁和，一树寒香入梦迟。
后西湖十咏 其三 飞来峰
作者：胡应麟
朝代：明

突兀空明架紫苔，纷然龙象凿瑶台。昆崙一柱从天下，滟滪孤根拔地来。飞到岂缘夸氏力，削成庸假巨灵材。他年挟汝乘风去，不羡如拳寄草莱。
后西湖十咏 其九 六桥堤
作者：胡应麟
朝代：明

千尺晴虹架彩斿，阑干三百大堤头。缤纷冶女迷花到，杂沓王孙戏草留。玉管竞催明月上，金丸时遂暮云流。春风一路堪图画，万树桃花簇紫骝。
后西湖十咏 其二 灵隐寺
作者：胡应麟
朝代：明

画栱雕甍势欲翔，居然台殿到清凉。三天竺色全窥户，九里松阴半入廊。绝顶竿？红日近，中峰铙磬白云长。异时禅榻惊人后，彩笔犹传婺女傍。
后西湖十咏 其二 灵隐寺
作者：胡应麟
朝代：明
体裁：七言律诗

画栱雕甍势欲翔，居然台殿到清凉。三天竺色全窥户，九里松阴半入廊。绝顶竿�红日近，中峰铙磬白云长。异时禅榻惊人后，彩笔犹传婺女傍。
后西湖十咏 其五 三天竺
作者：胡应麟
朝代：明

百尺金身峭壁前，三峰云气屹相连。浑疑竺国诸天坠，绝胜秦城太华悬。随处法身分翠竹，无穷妙相示青莲。瑶軿咫尺西方在，一叩如来结梵缘。
后西湖十咏 其八 宝所塔
作者：胡应麟
朝代：明

绝顶浮图出化城，扪萝如蹑太空行。孤标突兀神光现，七级玲珑妙相呈。大海云霞频幻色，平湖日月递生明。亦知多宝元无相，何暇当年阿育成。
后西湖十咏 其六 九里松
作者：胡应麟
朝代：明

鹫岭西来梵刹重，长松落落倚芙蓉。千林夜涌涛声出，九陌晴飞露气浓。翠盖中天巢鹳鹤，苍髯匝地舞虬龙。餐霞亦是华阳客，遮莫秦娥树底逢。
后西湖十咏 其十 涌金门
作者：胡应麟
朝代：明

鼓吹喧阗一望遐，湖头云日乱蒹葭。三千船舫家家月，四百楼台寺寺霞。桂影荷香迷越客，竹枝桃咏醉吴娃。天容乞与西泠地，独拥寒涛卧钓槎。
后西湖十咏 其四 武穆祠
作者：胡应麟
朝代：明

十尺嵬峨岳降神，当年横槊徇边尘。中原万姓遮留日，绝徼全师恸哭晨。阴雨旌旗朝上帝，春风笳鼓酹游人。凄凉大树英灵在，尽拱南枝向北辰。
后西湖十咏·湖心亭
作者：胡应麟
朝代：明

万顷寒波荡瀫纹，朱帘十二挂絪缊。阑干尽压鱼龙窟，箫鼓长惊雁鹜群。山色四围晴拥雾，湖光八面夜飞云。中流好是西施宅，早晚鸱夷挈画裙。画栱雕甍势欲翔，居然台殿到清凉。三天竺色全窥户，九里松阴半入廊。绝顶竿？红日近，中峰铙磬白云长。异时禅榻惊人后，彩笔犹传婺女傍。突兀空明架紫苔，纷然龙象凿瑶台。昆崙一柱从天下，滟滪孤根拔地来。飞到岂缘夸氏力，削成庸假巨灵材。他年挟汝乘风去，不羡如拳寄草莱。十尺嵬峨岳降神，当年横槊徇边尘。中原万姓遮留日，绝徼全师恸哭晨。阴雨旌旗朝上帝，春风笳鼓酹游人。凄凉大树英灵在，尽拱南枝向北辰。百尺金身峭壁前，三峰云气屹相连。浑疑竺国诸天坠，绝胜秦城太华悬。随处法身分翠竹，无穷妙相示青莲。瑶軿咫尺西方在，一叩如来结梵缘。鹫岭西来梵刹重，长松落落倚芙蓉。千林夜涌涛声出，九陌晴飞露气浓。翠盖中天巢鹳鹤，苍髯匝地舞虬龙。餐霞亦是华阳客，遮莫秦娥树底逢。兀立中流四望奇，谁开丈室枕涟漪。云埋洞口呼猿日，雪拥湖头放鹤时。丛桂作花犹满砌，疏梅横萼迥当篱。凌风却月凭谁和，一树寒香入梦迟。绝顶浮图出化城，扪萝如蹑太空行。孤标突兀神光现，七级玲珑妙相呈。大海云霞频幻色，平湖日月递生明。亦知多宝元无相，何暇当年阿育成。千尺晴虹架彩斿，阑干三百大堤头。缤纷冶女迷花到，杂沓王孙戏草留。玉管竞催明月上，金丸时遂暮云流。春风一路堪图画，万树桃花簇紫骝。鼓吹喧阗一望遐，湖头云日乱蒹葭。三千船舫家家月，四百楼台寺寺霞。桂影荷香迷越客，竹枝桃咏醉吴娃。天容乞与西泠地，独拥寒涛卧钓槎。
后醉中放歌五章
作者：胡应麟
朝代：明

君不见陈孟公，席间壮气嘘长虹。君不见孔文举，座上宾朋剧风雨。金罍玉尊酒满堂，跋扈飞扬恣豪举。才疏志大差足惜，投辖楗关政堪语。人生倏忽同蜉蝣，夜长昼短秉烛游。千秋饮者传异代，汉魏王侯竟谁在。君不见阮嗣宗，竹林白眼天朦胧。君不见陶元亮，破帽东篱漉家酿。五斗何如归去来，长啸垆头兴逾王。谢公双屐嵇公琴，明哲胡为异霄壤。步兵臧否吾所师，柴桑三径嗟无资。当时一官不自保，百代声华擅文藻。君不见张季鹰，放浪江东称步兵。君不见晋吏部，醉倒瓮头笑行路。衣冠龌龊徒槛猿，富贵斯须草头露。奸雄窃国中华乱，日月何如醉中度。鲈乡亭下风飕飗，高标想像垂千秋。不因酣卧遭束缚，后世何缘有毕卓。君不见太白翁，鲸吞鳌吸三千钟。君不见少陵叟，蝉腹龟肠三百首。狂歌痛饮差快意，典尽春衣漫回首。身后河山千载名，生前宇宙一壶酒。人生有钱付酒家，十日五日倾流霞。今辰何辰夕何夕，试问耒阳与采石。君不见王长公，彩毫万古称人龙。君不见汪伯玉，一醉颓唐倒千斛。太常斋日不禁酒，岁岁如泥三百六。金华邂逅赤松子，潦倒乾坤洞肝腹。弇园澹园及太函，悲风宿草俱茫然。当时把臂谁上坐，老泪河山夕阳堕。
后醉中放歌五章·其一
作者：胡应麟
朝代：明

君不见陈孟公，席间壮气嘘长虹。君不见孔文举，座上宾朋剧风雨。金罍玉尊酒满堂，跋扈飞扬恣豪举。才疏志大差足惜，投辖楗关政堪语。人生倏忽同蜉蝣，夜长昼短秉烛游。千秋饮者传异代，汉魏王侯竟谁在。
后醉中放歌五章·其三
作者：胡应麟
朝代：明

君不见张季鹰，放浪江东称步兵。君不见晋吏部，醉倒瓮头笑行路。衣冠龌龊徒槛猿，富贵斯须草头露。奸雄窃国中华乱，日月何如醉中度。鲈乡亭下风飕飗，高标想像垂千秋。不因酣卧遭束缚，后世何缘有毕卓。
后醉中放歌五章·其二
作者：胡应麟
朝代：明

君不见阮嗣宗，竹林白眼天朦胧。君不见陶元亮，破帽东篱漉家酿。五斗何如归去来，长啸垆头兴逾王。谢公双屐嵇公琴，明哲胡为异霄壤。步兵臧否吾所师，柴桑三径嗟无资。当时一官不自保，百代声华擅文藻。
后醉中放歌五章·其五
作者：胡应麟
朝代：明

君不见王长公，彩毫万古称人龙。君不见汪伯玉，一醉颓唐倒千斛。太常斋日不禁酒，岁岁如泥三百六。金华邂逅赤松子，潦倒乾坤洞肝腹。弇园澹园及太函，悲风宿草俱茫然。当时把臂谁上坐，老泪河山夕阳堕。
后醉中放歌五章·其四
作者：胡应麟
朝代：明

君不见太白翁，鲸吞鳌吸三千钟。君不见少陵叟，蝉腹龟肠三百首。狂歌痛饮差快意，典尽春衣漫回首。身后河山千载名，生前宇宙一壶酒。人生有钱付酒家，十日五日倾流霞。今辰何辰夕何夕，试问耒阳与采石。
后采莲曲二首
作者：胡应麟
朝代：明

画舫青丝荡绿油，罗裙玉腕坐中流。生来菡萏元同蒂，若个芙蓉不并头。湖心涛浪拍天流，湖上王孙挟弹游。一派莲歌何处起，大堤齐控紫骅骝。
后采莲曲二首·其一
作者：胡应麟
朝代：明

画舫青丝荡绿油，罗裙玉腕坐中流。生来菡萏元同蒂，若个芙蓉不并头。
后采莲曲二首·其二
作者：胡应麟
朝代：明

湖心涛浪拍天流，湖上王孙挟弹游。一派莲歌何处起，大堤齐控紫骅骝。
后重九舟过姑苏再泊葑门访周文学懋修夜集坐有善歌者即令歌懋修所制新词余醉憩斋头达旦登舟为别
作者：胡应麟
朝代：明

乔木吴阊带浅莎，子云亭下即烟波。那知九日黄花艳，重听千秋白雪歌。霜色乍侵罗袂冷，月光偏向玳筵多。亦知古寺寒山近，愁绝钟声夜半过。
吕梁阻风
作者：胡应麟
朝代：明

百尺牵大河，一步一回首。懊恼石尤风，多于故人酒。
吕梁阻风呈徐使君
作者：胡应麟
朝代：明

彭城遥骋望，突兀见黄楼。骤雨悲泥滑，狂风畏石尤。千山攒地出，一水抱天流。羡杀徐车骑，干旄控上游。
君子行
作者：胡应麟
朝代：明

呜呼大圣人，世或见疑猜。周公被流言，仲尼困桓魋。贤材实累身，忠信为祸媒。苍蝇点白璧，蚊蚋嘘风雷。麒麟匿郊薮，朱凤成摧颓。仰天再叹息，沈忧热中怀。扰扰蜗角争，忉怛劳形骸。千秋万世后，愚智同尘埃。
君禹病疟二月馀余过访不能数语情殊恋恋途中追忆再成二律奉寄
作者：胡应麟
朝代：明

一舸芦花正夕阳，题诗秋色照河梁。风惊宋玉三秋鬓，露浥相如万古肠。剑色飞扬闽海外，琴心憔悴越溪傍。途逢伯乐应相笑，几度盐车扼太行。只字风云逐彩毫，双缄雨雪问绨袍。朱颜总为怀人瘦，绿鬓能无课士劳。歌彻四愁神已王，篇成七发兴逾豪。何当一唤枚乘至，万叠吴山望海涛。
君禹病疟二月馀余过访不能数语情殊恋恋途中追忆再成二律奉寄·其一
作者：胡应麟
朝代：明

一舸芦花正夕阳，题诗秋色照河梁。风惊宋玉三秋鬓，露浥相如万古肠。剑色飞扬闽海外，琴心憔悴越溪傍。途逢伯乐应相笑，几度盐车扼太行。
君禹病疟二月馀余过访不能数语情殊恋恋途中追忆再成二律奉寄·其二
作者：胡应麟
朝代：明

只字风云逐彩毫，双缄雨雪问绨袍。朱颜总为怀人瘦，绿鬓能无课士劳。歌彻四愁神已王，篇成七发兴逾豪。何当一唤枚乘至，万叠吴山望海涛。
听雨斋
作者：胡应麟
朝代：明

十尺幽轩静者栖，碧梧苍竹乱云齐。初惊滕阁珠帘暮，渐讶阳台玉佩低。翠色西山寒并倚，秋容南浦净堪题。美人正有芳尊约，目断芙蓉万顷西。
吴之卫过访迫行不及往报率尔寄怀
作者：胡应麟
朝代：明

邂逅吴郎曲水头，吴天霞色照吴钩。孤航不奈明朝别，千树寒枫尽作愁。
吴允兆过访同赵太学夜集坐中骤雨如注申旦乃别
作者：胡应麟
朝代：明

望断双鱼霅水濆，深居长日念离群。词人蹑屩来今雨，病子支筇出乱云。缥缈兰膏延度曲，缤纷梧叶坠论文。相逢垂老堪留恋，莫厌萧萧彻夜闻。
吴叔通以四诗见贻赋答
作者：胡应麟
朝代：明

寂寞乾坤事，归来一敝裘。云山成独卧，海岱见名流。璧已三年抱，珠仍万里投。白蘋洲上路，曾试木兰舟。何处怀同调，飞书问独醒。乍回双眼白，犹阻万峰青。惨淡垂纶石，栖迟载酒亭。异时新论就，能赏太玄经。病肺荒园外，潜身大海傍。青阳驰翰墨，白雪照行藏。一水兰苕近，千岩薜荔长。夜来星斗色，明灭傍干将。梦寐延陵客，风流故不群。千秋曾和雪，片语欲凌云。柳隔青丝笮，花生白练裙。浮家何日事，来往霅溪云。
吴叔通以四诗见贻赋答·其一
作者：胡应麟
朝代：明

寂寞乾坤事，归来一敝裘。云山成独卧，海岱见名流。璧已三年抱，珠仍万里投。白蘋洲上路，曾试木兰舟。
吴叔通以四诗见贻赋答·其三
作者：胡应麟
朝代：明

病肺荒园外，潜身大海傍。青阳驰翰墨，白雪照行藏。一水兰苕近，千岩薜荔长。夜来星斗色，明灭傍干将。
吴叔通以四诗见贻赋答·其二
作者：胡应麟
朝代：明

何处怀同调，飞书问独醒。乍回双眼白，犹阻万峰青。惨淡垂纶石，栖迟载酒亭。异时新论就，能赏太玄经。
吴叔通以四诗见贻赋答·其四
作者：胡应麟
朝代：明

梦寐延陵客，风流故不群。千秋曾和雪，片语欲凌云。柳隔青丝笮，花生白练裙。浮家何日事，来往霅溪云。
吴山人持斋戏赠
作者：胡应麟
朝代：明

笑汝清狂客，持斋绣佛前。周颙元护法，何胤旧逃禅。岭砌须弥石，池疏阿耨泉。翛然携手去，尘外息诸缘。
吴希学斋头鹦鹉学语慧甚戏赠此章
作者：胡应麟
朝代：明

似汝聪明质，谁将闭玉笼。乡心驰陇右，野语狎齐东。倚竹身全翠，餐桃颊倍红。秦宫三十六，一一诉春风。
吴德符损饷宣德茶盂二枚因瀹天池新焙赋二绝以赏之
作者：胡应麟
朝代：明

柴汝官哥各浪传，摩娑秋色到龙泉。筵中宣德新磁在，笑杀何郎食万钱。把赠双珍破寂寥，龙团翻雪乱云飘。琅琊旧著煎茶赋，已说宣窑胜定窑。
吴德符损饷宣德茶盂二枚因瀹天池新焙赋二绝以赏之·其一
作者：胡应麟
朝代：明

柴汝官哥各浪传，摩娑秋色到龙泉。筵中宣德新磁在，笑杀何郎食万钱。
吴德符损饷宣德茶盂二枚因瀹天池新焙赋二绝以赏之·其二
作者：胡应麟
朝代：明

把赠双珍破寂寥，龙团翻雪乱云飘。琅琊旧著煎茶赋，已说宣窑胜定窑。
吴德符损饷宣德茶盂二枚因瀹天池新焙赋二绝以赏之卧病经旬吴生持所业新诗来谒讶其精进赋赠二章·其一
作者：胡应麟
朝代：明
体裁：七言绝句

何人不羡济川功，策石虚传大海东。莫笑老为题柱客，当年曾住玉华宫。
吴文仲与余订约净慈昭庆间届期往晤则文仲尚未至也余迫归不能待意甚怅怅走笔寄吴
作者：胡应麟
朝代：明

春风晨驾木兰桡，十里平湖正落潮。万壑霞光灵隐近，千峰晴色净慈遥。参差玉佩萦朱陌，错落金钿照画桥。惆怅美人期未得，一筇何处问岧峣。
吴文仲明府过访有赠并柬喻水部
作者：胡应麟
朝代：明

片语青云照玉珂，惊看结驷傍岩阿。河南政绩吴公最，邺下风流季重多。岸帻晴光三径满，鸣琴秋色万峰过。同声咫尺何郎在，倘许频来醉薜萝。
吴生谈鲁连台在辽城东北未有题咏余素高其节侠即席赋此
作者：胡应麟
朝代：明

巀嵲高台畔，犹传侠客名。千秋馀故垒，片札下坚城。晚日残花坠，寒云蔓草平。谁言蹈东海，风驭入蓬瀛。
吴章两门士后先以新作至咸精进迥出余读之勖之以歌
作者：胡应麟
朝代：明

吴充远示林屋诗，读之使我兴飞越。沾沾欲度骅骝前，不减观潮诵枚发。章生近投诗百篇，敏而好学吾所怜。昌龄我师花蕊妇，肯与王建论媸妍。何哉世谓两生鲁，中夜闻鸡解起舞。异日英雄起俦伍，不用登临叹广武。
吴郡金公应照令吾邑凡后先六载清风卓操绝代无伦黉士慕其遗爱将举祀名宦不佞恭窃门下敬赋二章
作者：胡应麟
朝代：明

当年武城令，故国近三吴。睿识悬冰鉴，清标瑩玉壶。琴遗何处鹤，舄化异时凫。磊落循良传，千秋更有无。素丝传苦节，彩笔擅瑶华。彭泽门藏柳，河阳县带花。云霄馀宦辙，江汉逝仙查。寂寂谈玄者，空悲隔绛纱。
吴郡金公应照令吾邑凡后先六载清风卓操绝代无伦黉士慕其遗爱将举祀名宦不佞恭窃门下敬赋二章·其一
作者：胡应麟
朝代：明

当年武城令，故国近三吴。睿识悬冰鉴，清标瑩玉壶。琴遗何处鹤，舄化异时凫。磊落循良传，千秋更有无。
吴郡金公应照令吾邑凡后先六载清风卓操绝代无伦黉士慕其遗爱将举祀名宦不佞恭窃门下敬赋二章·其二
作者：胡应麟
朝代：明

素丝传苦节，彩笔擅瑶华。彭泽门藏柳，河阳县带花。云霄馀宦辙，江汉逝仙查。寂寂谈玄者，空悲隔绛纱。
周元孚过访见赠奉答时元孚方有南都司马之擢
作者：胡应麟
朝代：明

翩翩词客气凌虚，朗润周郎玉不如。佐郡蚤持三尺剑，安边频著万言书。霞飘鸡舌黄金殿，雾拥螭头白玉除。四百楼台春雨后，看花何处不停车。
周公瑕书来索余赠言为赋二首
作者：胡应麟
朝代：明

作赋元惊坐，临池更擅场。真行王大令，篆隶蔡中郎。巨榜高天揭，穷碑绝域藏。太湖花满目，斟酌欠书航。诗名人自老，墨妙世谁如。瘗鹤高风在，笼鹅逸兴馀。藜然中垒坐，花浣少陵居。最忆长安日，垂髫问子虚。
周公瑕书来索余赠言为赋二首·其一
作者：胡应麟
朝代：明

作赋元惊坐，临池更擅场。真行王大令，篆隶蔡中郎。巨榜高天揭，穷碑绝域藏。太湖花满目，斟酌欠书航。
周公瑕书来索余赠言为赋二首·其二
作者：胡应麟
朝代：明

诗名人自老，墨妙世谁如。瘗鹤高风在，笼鹅逸兴馀。藜然中垒坐，花浣少陵居。最忆长安日，垂髫问子虚。
周窾六招饮斋中
作者：胡应麟
朝代：明

苜蓿空斋坐典坟，居然野鹤在鸡群。前身宋玉偏能赋，早岁陈思善属文。绝顶匡庐扪坠雪，深秋滕阁卧飞云。何须更作如椽梦，粲烂朱华邺水濆。
和吴茂先悼亡
作者：胡应麟
朝代：明

王生驰梦日，潘令悼亡年。雨灭巫峰外，云沈洛水前。笑言孤枕共，形影一灯悬。好借文成术，纱厨望昼眠。
和赵相国怀山八咏 其一 栖真居士
作者：胡应麟
朝代：明

北极恩偏注，东山兴未穷。民犹歌畏垒，帝已问空同。绛阙星辰丽，彤墀日月崇。宁知西竺想，寤寐化人同。
和赵相国怀山八咏 其七 涌雪寒翁
作者：胡应麟
朝代：明

一涧蜿蜒出，胡麻饭有无。云淙穿石窦，雪乳喷冰壶。峡峭凭舟探，潭深藉杖扶。隔凡天咫尺，归梦夕阳徂。
和赵相国怀山八咏 其三 二初牧侣
作者：胡应麟
朝代：明

炼药闲金灶，宣麻上玉除。黄庭弘景箓，碧洞稚川书。鹤化翀霄后，羊眠叱石馀。赤松如待牧，前席为谁虚。
和赵相国怀山八咏 其二 六虚主人
作者：胡应麟
朝代：明

翠屏罗窈窕，丹壑敞嶙峋。独占三山色，长栖六洞神。云霞居士梦，宇宙宰官身。几夜骑羊客，传书到玉宸。
和赵相国怀山八咏 其五 灵溪渔父
作者：胡应麟
朝代：明

泽畔吟初就，溪头望未涯。坐携青竹筱，行趁碧桃花。锦曳千林雾，绡疑万树霞。秦人遗核在，一种帝王家。
和赵相国怀山八咏 其八 玉露丹仙
作者：胡应麟
朝代：明

石室清虚畔，研朱坐泬㵳。空濛流月窟，点滴贮天瓢。掌忆金仙近，盆怜玉女遥。他年把周易，骑鹤上岧峣。
和赵相国怀山八咏 其六 白云樵客
作者：胡应麟
朝代：明

古树白云含，晴光上郁蓝。为霖今塞北，挟雾旧东南。石上凝苍霭，峰头杂翠岚。万方膏雨洽，出岫讵空谈。
和赵相国怀山八咏 其四 紫霞洞叟
作者：胡应麟
朝代：明

巨磴山腰豁，流霞洞口平。阙疑屯紫气，馆忆坐朱明。草色金光绽，桃脂玉乳瑩。为探轻举候，少俟大还成。
和赵相国怀山八咏 其四 紫霞洞叟
作者：胡应麟
朝代：明
体裁：五言律诗

巨磴山腰豁，流霞洞口平。阙疑屯紫气，馆忆坐朱明。草色金光绽，桃脂玉乳莹。为探轻举候，少俟大还成。
和赵相国怀山八咏·栖真居士
作者：胡应麟
朝代：明

北极恩偏注，东山兴未穷。民犹歌畏垒，帝已问空同。绛阙星辰丽，彤墀日月崇。宁知西竺想，寤寐化人同。翠屏罗窈窕，丹壑敞嶙峋。独占三山色，长栖六洞神。云霞居士梦，宇宙宰官身。几夜骑羊客，传书到玉宸。炼药闲金灶，宣麻上玉除。黄庭弘景箓，碧洞稚川书。鹤化翀霄后，羊眠叱石馀。赤松如待牧，前席为谁虚。巨磴山腰豁，流霞洞口平。阙疑屯紫气，馆忆坐朱明。草色金光绽，桃脂玉乳瑩。为探轻举候，少俟大还成。泽畔吟初就，溪头望未涯。坐携青竹筱，行趁碧桃花。锦曳千林雾，绡疑万树霞。秦人遗核在，一种帝王家。古树白云含，晴光上郁蓝。为霖今塞北，挟雾旧东南。石上凝苍霭，峰头杂翠岚。万方膏雨洽，出岫讵空谈。一涧蜿蜒出，胡麻饭有无。云淙穿石窦，雪乳喷冰壶。峡峭凭舟探，潭深藉杖扶。隔凡天咫尺，归梦夕阳徂。石室清虚畔，研朱坐泬㵳。空濛流月窟，点滴贮天瓢。掌忆金仙近，盆怜玉女遥。他年把周易，骑鹤上岧峣。
咏史八首
作者：胡应麟
朝代：明

清时厌藜藿，挟策干承明。肃肃中天宇，列宿悬神京。衣冠萃阊阖，谒帝罗群英。如何攀龙客，相弃若浮萍。长啸出宛洛，驱车返柴荆。升高望八荒，濯足临四溟。商山岂不贵，畏垒岂不荣。大哉鲁尼父，著作垂千龄。鲲鱼产溟渤，鬐鬣如山丘。朝行发碣石，暮宿昆崙陬。竦身激巨浪，喷沫飞洪流。倏忽化大鹏，九万乘风游。翼若垂天云，众羽不敢侔。一飞绝五岳，再举凌十州。翩翩鸴鸠侣，榆枋自相求。翱翔但咫尺，曷睹大化遒。飘飘颍中客，黄屋若浮云。矫矫严陵叟，垂竿卧江濆。脱屣九州长，长揖万乘君。弃瓢入深谷，举足动星文。英风振薄俗，劲节凌高旻。樊公信独往，周生亦离群。一朝徇微禄，遗累流千春。世途日纡局，达士随所遭。侯生隐抱关，朱亥匿鼓刀。鼓刀实贱役，抱关非崇寮。煌煌魏公子，车骑来招要。虚左大梁席，执辔夷门郊。堂中众宾客，错愕起相嘲。宁知救赵日，叱咤风云高。窃符出中禁，奋椎夺前矛。伟哉却秦绩，百代称雄豪。虞卿本说客，著书自穷愁。马迁下蚕室，史笔垂千秋。楚泽放灵均，漆圆饿庄周。伊人一何否，举足罹愆尤。文章实大业，宁与富贵谋。峨峨金张第，七叶开王侯。一朝随物化，荣耀同蜉蝣。伯夷饿空谷，务光沈清泠。汤武首征诛，白公徇其名。嗟哉古贤达，举足罹天刑。茫茫大造间，遗迹若蟭螟。升高望宇宙，摄衣御云軿。追随广成子，乘化入瑶京。九州一抔土，何以劳我精。五岳一拳石，聊以栖吾形。荆卿卧燕邸，屠狗相过从。朝为太子客，暮出辽城东。酣歌和渐离，壮士发尽冲。前登咸阳殿，意气何其雄。左操督亢图，右揕秦王胸。剑术岂云疏，天运良已穷。寥寥易水上，万古悲寒风。田巴辨稷下，缓颊摧千人。邹生馆碣石，五德何缤纷。夸夫乐惊世，小人恒共群。谁明白马喻，徒擅雕龙勤。岂若鲁连子，笑谈却秦军。成功不受赏，万乘如浮云。
咏史八首·其一
作者：胡应麟
朝代：明

清时厌藜藿，挟策干承明。肃肃中天宇，列宿悬神京。衣冠萃阊阖，谒帝罗群英。如何攀龙客，相弃若浮萍。长啸出宛洛，驱车返柴荆。升高望八荒，濯足临四溟。商山岂不贵，畏垒岂不荣。大哉鲁尼父，著作垂千龄。
咏史八首·其七
作者：胡应麟
朝代：明

荆卿卧燕邸，屠狗相过从。朝为太子客，暮出辽城东。酣歌和渐离，壮士发尽冲。前登咸阳殿，意气何其雄。左操督亢图，右揕秦王胸。剑术岂云疏，天运良已穷。寥寥易水上，万古悲寒风。
咏史八首·其三
作者：胡应麟
朝代：明

飘飘颍中客，黄屋若浮云。矫矫严陵叟，垂竿卧江濆。脱屣九州长，长揖万乘君。弃瓢入深谷，举足动星文。英风振薄俗，劲节凌高旻。樊公信独往，周生亦离群。一朝徇微禄，遗累流千春。
咏史八首·其二
作者：胡应麟
朝代：明

鲲鱼产溟渤，鬐鬣如山丘。朝行发碣石，暮宿昆崙陬。竦身激巨浪，喷沫飞洪流。倏忽化大鹏，九万乘风游。翼若垂天云，众羽不敢侔。一飞绝五岳，再举凌十州。翩翩鸴鸠侣，榆枋自相求。翱翔但咫尺，曷睹大化遒。
咏史八首·其五
作者：胡应麟
朝代：明

虞卿本说客，著书自穷愁。马迁下蚕室，史笔垂千秋。楚泽放灵均，漆圆饿庄周。伊人一何否，举足罹愆尤。文章实大业，宁与富贵谋。峨峨金张第，七叶开王侯。一朝随物化，荣耀同蜉蝣。
咏史八首·其八
作者：胡应麟
朝代：明

田巴辨稷下，缓颊摧千人。邹生馆碣石，五德何缤纷。夸夫乐惊世，小人恒共群。谁明白马喻，徒擅雕龙勤。岂若鲁连子，笑谈却秦军。成功不受赏，万乘如浮云。
咏史八首·其六
作者：胡应麟
朝代：明

伯夷饿空谷，务光沈清泠。汤武首征诛，白公徇其名。嗟哉古贤达，举足罹天刑。茫茫大造间，遗迹若蟭螟。升高望宇宙，摄衣御云軿。追随广成子，乘化入瑶京。九州一抔土，何以劳我精。五岳一拳石，聊以栖吾形。
咏史八首·其四
作者：胡应麟
朝代：明

世途日纡局，达士随所遭。侯生隐抱关，朱亥匿鼓刀。鼓刀实贱役，抱关非崇寮。煌煌魏公子，车骑来招要。虚左大梁席，执辔夷门郊。堂中众宾客，错愕起相嘲。宁知救赵日，叱咤风云高。窃符出中禁，奋椎夺前矛。伟哉却秦绩，百代称雄豪。
咏黄叶同区孝廉纯玄太史用孺作
作者：胡应麟
朝代：明

合浦飘仍远，长安落未终。千林俄失翠，一水间流红。寂寞经秋雨，彷徨后夜风。迷蜂当观阁，伴蝶戏帘栊。命薄侔隋苑，身轻异汉宫。骚人悲葺芰，赋客叹飞蓬。桃杏凋元蚤，芙蓉发渐空。妒他篱下菊，增艳向梧桐。弱质全凋露，繁阴半坠霜。纷纷飞玉砌，冉冉覆银床。色岂经秋澹，声偏入夜长。翠销兰芷佩，青浥芰荷裳。蒲柳俄更绿，芜葭尽变苍。随风吟野寺，伴雨积山堂。奉帚悲长信，含毫泣未央。故园遥极目，天阔洞庭傍。
咏黄叶同区孝廉纯玄太史用孺作·其一
作者：胡应麟
朝代：明

合浦飘仍远，长安落未终。千林俄失翠，一水间流红。寂寞经秋雨，彷徨后夜风。迷蜂当观阁，伴蝶戏帘栊。命薄侔隋苑，身轻异汉宫。骚人悲葺芰，赋客叹飞蓬。桃杏凋元蚤，芙蓉发渐空。妒他篱下菊，增艳向梧桐。
咏黄叶同区孝廉纯玄太史用孺作·其二
作者：胡应麟
朝代：明

弱质全凋露，繁阴半坠霜。纷纷飞玉砌，冉冉覆银床。色岂经秋澹，声偏入夜长。翠销兰芷佩，青浥芰荷裳。蒲柳俄更绿，芜葭尽变苍。随风吟野寺，伴雨积山堂。奉帚悲长信，含毫泣未央。故园遥极目，天阔洞庭傍。
哭唐太常二首
作者：胡应麟
朝代：明

乍辍金华讲，长投海岸簪。中涓谁冀北，太史竟周南。襚道黄泉启，关门紫气含。平生携手客，泪尽百花潭。袛谓焚鱼卧，真成跨鹤游。千秋谁挂剑，万事已藏舟。夜壑星辰远，重泉日月愁。独将知己泪，恸哭洒西州。
哭唐太常二首·其一
作者：胡应麟
朝代：明

乍辍金华讲，长投海岸簪。中涓谁冀北，太史竟周南。襚道黄泉启，关门紫气含。平生携手客，泪尽百花潭。
哭唐太常二首·其二
作者：胡应麟
朝代：明

袛谓焚鱼卧，真成跨鹤游。千秋谁挂剑，万事已藏舟。夜壑星辰远，重泉日月愁。独将知己泪，恸哭洒西州。
哭大中丞滕公八首
作者：胡应麟
朝代：明

间代钟豪杰，嵬然岳降神。三朝传政绩，万国待经纶。赋就悲题鵩，书成叹获麟。何须论夙夜，尽瘁见王臣。绝学传邹鲁，洪都陋汉唐。君王悲大树，父老泣甘棠。百万清油底，三千绛帐傍。尚思龙起日，风雨动南阳。羽节吴山驻，貂裘汉殿来。诗书三代佐，文武万邦才。日惨中丞幕，云寒上将台。袛因秦望石，勋业并崔嵬。渐觉三台近，俄惊八座空。高牙悬落日，大旆飒悲风。部曲讴吟外，宾僚怅望中。佳城犹郁郁，谁为问滕公。甲胄重关静，楼船大海閒。勋名韩范后，筹略管萧间。月拥丹旌度，云拖素旐还。异时灵爽在，长镇武夷山。七台初返旆，九曲罢扬舲。琬琰留中秘，辒辌出大廷。山川摧间气，海宇泣英灵。万古真儒业，重看配考亭。尚记抡才日，鸡群识凤毛。尘埃援锦瑟，雨雪赠绨袍。德并生成大，情兼怙恃劳。百年知己泪，遍洒越门涛。念载门人籍，千秋国士期。长镵惊老大，短褐愧支离。宿草孤帆近，生刍一剑迟。殊恩何日报，恸绝大江湄。
哭大中丞滕公八首·其一
作者：胡应麟
朝代：明

间代钟豪杰，嵬然岳降神。三朝传政绩，万国待经纶。赋就悲题鵩，书成叹获麟。何须论夙夜，尽瘁见王臣。
哭大中丞滕公八首·其七
作者：胡应麟
朝代：明

尚记抡才日，鸡群识凤毛。尘埃援锦瑟，雨雪赠绨袍。德并生成大，情兼怙恃劳。百年知己泪，遍洒越门涛。
哭大中丞滕公八首·其三
作者：胡应麟
朝代：明

羽节吴山驻，貂裘汉殿来。诗书三代佐，文武万邦才。日惨中丞幕，云寒上将台。袛因秦望石，勋业并崔嵬。
哭大中丞滕公八首·其二
作者：胡应麟
朝代：明

绝学传邹鲁，洪都陋汉唐。君王悲大树，父老泣甘棠。百万清油底，三千绛帐傍。尚思龙起日，风雨动南阳。
哭大中丞滕公八首·其五
作者：胡应麟
朝代：明

甲胄重关静，楼船大海閒。勋名韩范后，筹略管萧间。月拥丹旌度，云拖素旐还。异时灵爽在，长镇武夷山。
哭大中丞滕公八首·其八
作者：胡应麟
朝代：明

念载门人籍，千秋国士期。长镵惊老大，短褐愧支离。宿草孤帆近，生刍一剑迟。殊恩何日报，恸绝大江湄。
哭大中丞滕公八首·其六
作者：胡应麟
朝代：明

七台初返旆，九曲罢扬舲。琬琰留中秘，辒辌出大廷。山川摧间气，海宇泣英灵。万古真儒业，重看配考亭。
哭大中丞滕公八首·其四
作者：胡应麟
朝代：明

渐觉三台近，俄惊八座空。高牙悬落日，大旆飒悲风。部曲讴吟外，宾僚怅望中。佳城犹郁郁，谁为问滕公。
哭康裕卿五首
作者：胡应麟
朝代：明

摇落龙蛇岁，天南坠客星。寒灯孤月白，遗冢万山青。永闭高人宅，谁题处士铭。伤心旧朋辈，十载递凋零。宿草孀妻奠，遗编稚子留。山阳愁听笛，剡曲恨回舟。九死还初服，三生记旧游。踟蹰季札剑，日夜梦东瓯。忽跨辽东鹤，谁瞻蓟北鸿。云山藜杖在，天地草堂空。陇树经时碧，原花著处红。终令石门谷，千古号愚公。漂泊南游日，峥嵘北上年。狂名悬楚越，侠气动幽燕。大雪行歌外，长虹击筑前。向来携手客，老泪尽江天。垂髫游洛邑，识面记燕城。问赋惊文考，投诗谒正平。大鹏犹宿契，老骥忽悲鸣。地下梁鸿在，应酬碣石盟。
哭康裕卿五首·其一
作者：胡应麟
朝代：明

摇落龙蛇岁，天南坠客星。寒灯孤月白，遗冢万山青。永闭高人宅，谁题处士铭。伤心旧朋辈，十载递凋零。
哭康裕卿五首·其三
作者：胡应麟
朝代：明

忽跨辽东鹤，谁瞻蓟北鸿。云山藜杖在，天地草堂空。陇树经时碧，原花著处红。终令石门谷，千古号愚公。
哭康裕卿五首·其二
作者：胡应麟
朝代：明

宿草孀妻奠，遗编稚子留。山阳愁听笛，剡曲恨回舟。九死还初服，三生记旧游。踟蹰季札剑，日夜梦东瓯。
哭康裕卿五首·其五
作者：胡应麟
朝代：明

垂髫游洛邑，识面记燕城。问赋惊文考，投诗谒正平。大鹏犹宿契，老骥忽悲鸣。地下梁鸿在，应酬碣石盟。
哭康裕卿五首·其四
作者：胡应麟
朝代：明

漂泊南游日，峥嵘北上年。狂名悬楚越，侠气动幽燕。大雪行歌外，长虹击筑前。向来携手客，老泪尽江天。
哭曹子念六首
作者：胡应麟
朝代：明

历落嵚嵜赴九泉，伯通椽下最堪怜。扶风何处归妻子，恸哭梁鸿废冢前。乘风先到凤麟洲，二舅星冠话昔游。树树棠梨娄水上，殡宫何处问曹丘。一病相如困茂陵，玉楼魂梦夜飞腾。亦知鹤背难胜汝，应逐齐谐跨大鹏。三尺须髯十尺躯，便便大腹定谁如。莫言饱食曹交粟，七步才华四部书。缧绁宁当罪冶长，当年书记羡邹阳。只今何处寻遗草，无限春风属野棠。避地金阊岁不遥，荜门萝径晚萧条。钟声送客寒山寺，恨泊吴枫第二桥。
哭曹子念六首·其一
作者：胡应麟
朝代：明

历落嵚嵜赴九泉，伯通椽下最堪怜。扶风何处归妻子，恸哭梁鸿废冢前。
哭曹子念六首·其三
作者：胡应麟
朝代：明

一病相如困茂陵，玉楼魂梦夜飞腾。亦知鹤背难胜汝，应逐齐谐跨大鹏。
哭曹子念六首·其二
作者：胡应麟
朝代：明

乘风先到凤麟洲，二舅星冠话昔游。树树棠梨娄水上，殡宫何处问曹丘。
哭曹子念六首·其五
作者：胡应麟
朝代：明

缧绁宁当罪冶长，当年书记羡邹阳。只今何处寻遗草，无限春风属野棠。
哭曹子念六首·其六
作者：胡应麟
朝代：明

避地金阊岁不遥，荜门萝径晚萧条。钟声送客寒山寺，恨泊吴枫第二桥。
哭曹子念六首·其四
作者：胡应麟
朝代：明

三尺须髯十尺躯，便便大腹定谁如。莫言饱食曹交粟，七步才华四部书。
哭李惟寅太保十二首
作者：胡应麟
朝代：明

大将星沉易水头，五陵城阙暮生愁。那堪落日临淮第，珠履三千觅故侯。笙鹤遥天拥上才，何年华表一归来。黄金惨淡名流绝，落日阴风满坏台。秋色辕门照大旗，塞垣金柝夜迟迟。危楼十丈中天月，尚忆司空坐啸时。细柳营中柝夜停，衣冠朝野惜精灵。无烦更树中郎碣，潮海千山尽勒铭。露洗长空散郁蓝，无穷秋色庾楼南。胡床寂寞珠帘闭，不见征西月下谈。羽扇纶巾白纻袍，声名华貊羡人豪。不知累代凌烟上，若个如椽擅彩毫。梵宇金银簇画梁，湖山晴色遍奚囊。鱼龙寂寞仙槎去，四百楼台挂夕阳。十万貔貅静不哗，青门归熟故侯瓜。城头一夜飞霜急，落尽桓伊笛里花。百尺层台近潞河，琅琊二美数经过。华阳座上谈天客，强半追随入大罗。燕子矶头落叶黄，秦淮南去是金阊。分襟最忆河桥畔，明月千山堕屋梁。忆共春宵禁籞东，玉鞭驰骤两花骢。六街明月天如水，谁唤词人碣石宫。国士提携最少年，青衫联袂洛城前。重来恸哭西州路，万树棠梨咽暮蝉。
哭李惟寅太保十二首·其一
作者：胡应麟
朝代：明

大将星沉易水头，五陵城阙暮生愁。那堪落日临淮第，珠履三千觅故侯。
哭李惟寅太保十二首·其七
作者：胡应麟
朝代：明

梵宇金银簇画梁，湖山晴色遍奚囊。鱼龙寂寞仙槎去，四百楼台挂夕阳。
哭李惟寅太保十二首·其三
作者：胡应麟
朝代：明

秋色辕门照大旗，塞垣金柝夜迟迟。危楼十丈中天月，尚忆司空坐啸时。
哭李惟寅太保十二首·其九
作者：胡应麟
朝代：明

百尺层台近潞河，琅琊二美数经过。华阳座上谈天客，强半追随入大罗。
哭李惟寅太保十二首·其二
作者：胡应麟
朝代：明

笙鹤遥天拥上才，何年华表一归来。黄金惨淡名流绝，落日阴风满坏台。
哭李惟寅太保十二首·其五
作者：胡应麟
朝代：明

露洗长空散郁蓝，无穷秋色庾楼南。胡床寂寞珠帘闭，不见征西月下谈。
哭李惟寅太保十二首·其八
作者：胡应麟
朝代：明

十万貔貅静不哗，青门归熟故侯瓜。城头一夜飞霜急，落尽桓伊笛里花。
哭李惟寅太保十二首·其六
作者：胡应麟
朝代：明

羽扇纶巾白纻袍，声名华貊羡人豪。不知累代凌烟上，若个如椽擅彩毫。
哭李惟寅太保十二首·其十
作者：胡应麟
朝代：明

燕子矶头落叶黄，秦淮南去是金阊。分襟最忆河桥畔，明月千山堕屋梁。
哭李惟寅太保十二首·其十一
作者：胡应麟
朝代：明

忆共春宵禁籞东，玉鞭驰骤两花骢。六街明月天如水，谁唤词人碣石宫。
哭李惟寅太保十二首·其十二
作者：胡应麟
朝代：明

国士提携最少年，青衫联袂洛城前。重来恸哭西州路，万树棠梨咽暮蝉。
哭李惟寅太保十二首·其四
作者：胡应麟
朝代：明

细柳营中柝夜停，衣冠朝野惜精灵。无烦更树中郎碣，潮海千山尽勒铭。
哭李能茂五首
作者：胡应麟
朝代：明

命岂文章达，才偏造物憎。霜蹄残騕袅，风翮坠鲲鹏。大业愁中废，雄图怅代兴。兰陵川上酒，犹忆共如渑。肺病呻吟外，魂摇弃掷年。千秋迟白纻，万恨剧青毡。鸡鹜争谁得，龙蛇命岂然。玄亭莽空阔，愁绝异时传。世事狂歌外，人才太息中。篇章亡白贺，翰墨逝冰邕。弱女啼荒径，孤嫠咽殡宫。棠梨最无赖，满树发东风。世谁怜薄禄，天亦忌雄才。落月长鲸去，悲风大鸟来。遗书残竹素，旧宅翳蒿莱。绝顶芙蓉上，曾同眺越台。青山曾不厌，朱绂定谁强。宇宙瑶华歇，川原玉树藏。无年嗟太傅，有业恨中郎。寂寞安昌第，堪谁到后堂。
哭李能茂五首·其一
作者：胡应麟
朝代：明

命岂文章达，才偏造物憎。霜蹄残騕袅，风翮坠鲲鹏。大业愁中废，雄图怅代兴。兰陵川上酒，犹忆共如渑。
哭李能茂五首·其三
作者：胡应麟
朝代：明

世事狂歌外，人才太息中。篇章亡白贺，翰墨逝冰邕。弱女啼荒径，孤嫠咽殡宫。棠梨最无赖，满树发东风。
哭李能茂五首·其二
作者：胡应麟
朝代：明

肺病呻吟外，魂摇弃掷年。千秋迟白纻，万恨剧青毡。鸡鹜争谁得，龙蛇命岂然。玄亭莽空阔，愁绝异时传。
哭李能茂五首·其五
作者：胡应麟
朝代：明

青山曾不厌，朱绂定谁强。宇宙瑶华歇，川原玉树藏。无年嗟太傅，有业恨中郎。寂寞安昌第，堪谁到后堂。
哭李能茂五首·其四
作者：胡应麟
朝代：明

世谁怜薄禄，天亦忌雄才。落月长鲸去，悲风大鸟来。遗书残竹素，旧宅翳蒿莱。绝顶芙蓉上，曾同眺越台。
哭梁思伯中翰四首
作者：胡应麟
朝代：明

华发才名满玉楼，思乡仍作岭南游。三秋鸿雁音书绝，一夕龙蛇谶纬愁。易水飞霜閒别馆，海天斜日下荒丘。西风独把延陵剑，不是词人亦泪流。五夜箫声逐凤凰，碧桃枝下几传觞。云开郭隗黄金馆，花满卢家白玉堂。尚拟故人来汉阙，不堪游子去濠梁。相思欲吊天南冢，落尽梅花大海傍。憔悴孤城此哭君，关河万里见浮云。空斋寂寞青绫被，遗藻凄凉白练裙。醉客尚馀山简梦，招魂谁续景差文。松风忽傍遥天起，犹拟精灵下夕曛。奇绝当年顾虎头，停杯为我画沧洲。毫端云雾三湘色，堂上烟霞七泽流。渔艇依微临野岸，人家摇落带沙鸥。只今粉墨空惆怅，一片青山起暮愁。
哭梁思伯中翰四首·其一
作者：胡应麟
朝代：明

华发才名满玉楼，思乡仍作岭南游。三秋鸿雁音书绝，一夕龙蛇谶纬愁。易水飞霜閒别馆，海天斜日下荒丘。西风独把延陵剑，不是词人亦泪流。
哭梁思伯中翰四首·其三
作者：胡应麟
朝代：明

憔悴孤城此哭君，关河万里见浮云。空斋寂寞青绫被，遗藻凄凉白练裙。醉客尚馀山简梦，招魂谁续景差文。松风忽傍遥天起，犹拟精灵下夕曛。
哭梁思伯中翰四首·其二
作者：胡应麟
朝代：明

五夜箫声逐凤凰，碧桃枝下几传觞。云开郭隗黄金馆，花满卢家白玉堂。尚拟故人来汉阙，不堪游子去濠梁。相思欲吊天南冢，落尽梅花大海傍。
哭梁思伯中翰四首·其四
作者：胡应麟
朝代：明

奇绝当年顾虎头，停杯为我画沧洲。毫端云雾三湘色，堂上烟霞七泽流。渔艇依微临野岸，人家摇落带沙鸥。只今粉墨空惆怅，一片青山起暮愁。
哭汪司马伯玉十首
作者：胡应麟
朝代：明

北阙悬车蚤，东林曳杖馀。神留中土卧，帝命太函居。五岳藏玄草，三天坠白榆。庭阶双玉在，雪涕茂陵书。青萍悬虎穴，赤帜树龙门。居后杨宁耻，齐名杜转尊。星枢摧轸翼，天柱折昆崙。白玉楼前侣，飞云限九阍。杖钺平边塞，麾戈逐战场。风霆流武库，河斗烛文昌。玉帐三韩外，铜标百粤傍。祗今吉甫颂，犹自播夷方。黄山初谒帝，玄扈旧栖神。华夏悲司马，春秋痛获麟。名犹标泰岱，魄已化星辰。寂寞东南事，文章孰后尘。一榻中林畔，如椽大海头。丰碑腾六合，巨榜揭千秋。妓狎东山卧，宾残北海游。琅琊双墓在，天意合吴钩。汉阁空刘向，扬亭逝子云。中原谁步武，上界已修文。马骨骊黄外，蛟珠鸭绿濆。异时传汲冢，一代有三坟。浮生偕电露，名理悟幡风。浊酒谈中圣，清斋问大雄。净名居士榻，忉利梵王宫。此日三车去，悬知二业同。黄粱殊未熟，大梦竟难呼。兜率天高下，遮须界有无。文成歆上帝，草定属潜夫。伏枥今谁辩，长歌碎玉壶。龙宫开净业，鹫岭学枯禅。障息三天外，神游万劫前。空花函谷梦，祇树肇林缘。谁复偕苏晋，长斋绣佛筵。邂逅平原饮，飘然夜雪过。寸心雄海岱，只语废江河。落日生刍远，悲风大树多。如渑犹夙昔，万恨掷蹉跎。
哭汪司马伯玉十首·其一
作者：胡应麟
朝代：明

北阙悬车蚤，东林曳杖馀。神留中土卧，帝命太函居。五岳藏玄草，三天坠白榆。庭阶双玉在，雪涕茂陵书。
哭汪司马伯玉十首·其七
作者：胡应麟
朝代：明

浮生偕电露，名理悟幡风。浊酒谈中圣，清斋问大雄。净名居士榻，忉利梵王宫。此日三车去，悬知二业同。
哭汪司马伯玉十首·其三
作者：胡应麟
朝代：明

杖钺平边塞，麾戈逐战场。风霆流武库，河斗烛文昌。玉帐三韩外，铜标百粤傍。祗今吉甫颂，犹自播夷方。
哭汪司马伯玉十首·其九
作者：胡应麟
朝代：明

龙宫开净业，鹫岭学枯禅。障息三天外，神游万劫前。空花函谷梦，祇树肇林缘。谁复偕苏晋，长斋绣佛筵。
哭汪司马伯玉十首·其二
作者：胡应麟
朝代：明

青萍悬虎穴，赤帜树龙门。居后杨宁耻，齐名杜转尊。星枢摧轸翼，天柱折昆崙。白玉楼前侣，飞云限九阍。
哭汪司马伯玉十首·其五
作者：胡应麟
朝代：明

一榻中林畔，如椽大海头。丰碑腾六合，巨榜揭千秋。妓狎东山卧，宾残北海游。琅琊双墓在，天意合吴钩。
哭汪司马伯玉十首·其八
作者：胡应麟
朝代：明

黄粱殊未熟，大梦竟难呼。兜率天高下，遮须界有无。文成歆上帝，草定属潜夫。伏枥今谁辩，长歌碎玉壶。
哭汪司马伯玉十首·其六
作者：胡应麟
朝代：明

汉阁空刘向，扬亭逝子云。中原谁步武，上界已修文。马骨骊黄外，蛟珠鸭绿濆。异时传汲冢，一代有三坟。
哭汪司马伯玉十首·其十
作者：胡应麟
朝代：明

邂逅平原饮，飘然夜雪过。寸心雄海岱，只语废江河。落日生刍远，悲风大树多。如渑犹夙昔，万恨掷蹉跎。
哭汪司马伯玉十首·其四
作者：胡应麟
朝代：明

黄山初谒帝，玄扈旧栖神。华夏悲司马，春秋痛获麟。名犹标泰岱，魄已化星辰。寂寞东南事，文章孰后尘。
哭祝鸣皋
作者：胡应麟
朝代：明

吁嗟祝生谁谓而年仅止此，尔胡以生胡以死。文章独抱掩夜台，寂寞寒山饿妻子。忆生束发负奇尚，壮气凌云薄金紫。绳枢瓮牖穷彻骨，耻向豪门谒涓涘。世人妒生狂欲杀，白眼纵横半睚眦。青衫一领不得消，掷向齐东营耒耜。胡为复作长安游，瞰？芒鞋污泥滓。呜呼大块亦忘才，玉折兰摧繄谁使。昔余与生初结交，邂逅尘埃双国士。拂衣初上西山巅，万岫回青八陵紫。峥嵘高论骇俗流，磊落雄心付良史。生今已矣宁再得，泪目淋漓傍桑梓。酸风落日华阳宫，素旐翩翩潞河涘。孤坟三尺暮云白，白马生刍者谁子。我歌薤露生莫悲，自昔贤豪并如此。
哭祝鸣皋
作者：胡应麟
朝代：明
体裁：古风

吁嗟祝生谁谓而年仅止此，尔胡以生胡以死。文章独抱掩夜台，寂寞寒山饿妻子。忆生束发负奇尚，壮气凌云薄金紫。绳枢瓮牖穷彻骨，耻向豪门谒涓涘。世人妒生狂欲杀，白眼纵横半睚眦。青衫一领不得消，掷向齐东营耒耜。胡为复作长安游，瞰�芒鞋污泥滓。呜呼大块亦忘才，玉折兰摧繄谁使。昔余与生初结交，邂逅尘埃双国士。拂衣初上西山巅，万岫回青八陵紫。峥嵘高论骇俗流，磊落雄心付良史。生今已矣宁再得，泪目淋漓傍桑梓。酸风落日华阳宫，素旐翩翩潞河涘。孤坟三尺暮云白，白马生刍者谁子。我歌薤露生莫悲，自昔贤豪并如此。
哭稚修博士
作者：胡应麟
朝代：明

斗色俄看散楚墟，青袍犹忆上公车。十年风雪淹行卷，万死乾坤逐谤书。冠挂尚留神武恨，壁空谁问茂陵居。相思忍诵招魂曲，满目陈编涕泪馀。
哭童山人子鸣二首
作者：胡应麟
朝代：明

海岳谁高蹈，丘园有独醒。下帷头自白，避俗眼长青。日惨延州碣，风寒郑圃灵。夜台人近远，徙倚少微星。石户真高隐，云卿此后先。一家犹紫阁，万恨已黄泉。禅岳无遗草，藏山有太玄。向来携手地，悽绝子期弦。
哭童山人子鸣二首·其一
作者：胡应麟
朝代：明

海岳谁高蹈，丘园有独醒。下帷头自白，避俗眼长青。日惨延州碣，风寒郑圃灵。夜台人近远，徙倚少微星。
哭童山人子鸣二首·其二
作者：胡应麟
朝代：明

石户真高隐，云卿此后先。一家犹紫阁，万恨已黄泉。禅岳无遗草，藏山有太玄。向来携手地，悽绝子期弦。
哭苏学使君禹十八韵
作者：胡应麟
朝代：明

皂盖朱幡辟众僚，青鞋白帢问山椒。犹思藉草过三洞，尚记看花就六桥。刬地雕戈红日驻，倚天长剑白虹飘。论心北海尊偏洽，握手西园盖未遥。一水骤萦桐柏梦，万峰俄矗桂林标。桄榔树色浮公座，豆蔻花香扑使轺。玉管暮挥盈洞壑，金函晨捧接烟霄。长门斗赋惊先达，宣室纡谈误早朝。十日河梁怀并郁，经时濠濮兴难消。将因索处寻公叔，讵意飞升逐子乔。斋老白杨情漠漠，阁残玄草意萧萧。中郎典籍悲零乱，太史篇章恨寂寥。蹻蹑五龙飞帝阙，旌悬双鹤度神飙。胡床瀔水迷秋月，画舸钱塘咽暮潮。国士中原时自惜，名流东域定谁骄。遗书百代鸣孤愤，大乐千年閟九韶。潦倒酬知肠寸折，不禁寒雨堕深宵。
哭黎惟敬秘书四首
作者：胡应麟
朝代：明

此日朱明洞，谁同对浊醪。宦途穷执戟，人代绝抽毫。鸡犬闻天路，鱼龙泣海涛。传家大令在，忍睹凤凰毛。骤得天涯讣，真成地下游。罗浮残月堕，碣石断虹留。惨淡青黎阁，嵯峨白玉楼。梅花一万树，何处挂吴钩。石室瑶华閟，泉台玉树遥。神游今八极，宦迹旧三朝。客竞传中论，人谁赋大招。那堪潞河望，风色暮萧萧。邂逅为玄日，踟蹰射策年。飞觥桃叶下，授简竹林前。调已中华绝，名应大海传。乱山铜柱外，若个是新阡。
哭黎惟敬秘书四首·其一
作者：胡应麟
朝代：明

此日朱明洞，谁同对浊醪。宦途穷执戟，人代绝抽毫。鸡犬闻天路，鱼龙泣海涛。传家大令在，忍睹凤凰毛。
哭黎惟敬秘书四首·其三
作者：胡应麟
朝代：明

石室瑶华閟，泉台玉树遥。神游今八极，宦迹旧三朝。客竞传中论，人谁赋大招。那堪潞河望，风色暮萧萧。
哭黎惟敬秘书四首·其二
作者：胡应麟
朝代：明

骤得天涯讣，真成地下游。罗浮残月堕，碣石断虹留。惨淡青黎阁，嵯峨白玉楼。梅花一万树，何处挂吴钩。
哭黎惟敬秘书四首·其四
作者：胡应麟
朝代：明

邂逅为玄日，踟蹰射策年。飞觥桃叶下，授简竹林前。调已中华绝，名应大海传。乱山铜柱外，若个是新阡。
唁祝逊之
作者：胡应麟
朝代：明

传闻倚庐客，布帽碧山阿。读礼依松柏，传诗废蓼莪。熊丸魂梦远，鸡骨泪痕多。迢递支机石，无由问绛河。
唁陆茂才二首
作者：胡应麟
朝代：明

谢家庭树正茏葱，莫拟探环向别丛。白玉楼中题记罢，他时来作顾非熊。潦倒青毡气未除，莫将流泪洒长裾。聊堪剩取双眸在，老向西河学著书。
唁陆茂才二首·其一
作者：胡应麟
朝代：明

谢家庭树正茏葱，莫拟探环向别丛。白玉楼中题记罢，他时来作顾非熊。
唁陆茂才二首·其二
作者：胡应麟
朝代：明

潦倒青毡气未除，莫将流泪洒长裾。聊堪剩取双眸在，老向西河学著书。
唐从事邀集酒楼观女乐即席赋此送唐之歙中
作者：胡应麟
朝代：明

锦缆黄河忆共来，辉煌袍笏下蓬莱。风流暂借莲花幕，意气频呼竹叶杯。海上昼游还越郡，天涯春色遍秦台。双驺倘憩齐云石，为扫题名旧绿苔。
唐参军相国赵公客也以需次居积燕中戏赠兹什
作者：胡应麟
朝代：明

三尺芙蓉照鸊鹈，居然大隐帝城西。怀中片玉仍依赵，橐里千金欲擅齐。紫殿衣裳云色近，青楼弦管月华低。何来短簿轻相笑，计日斜封下紫泥。
唐明府长公以诗札见贻赋答二律
作者：胡应麟
朝代：明

浪迹山川信短筇，尘埃十载笑疏慵。声华郢上推唐勒，词赋云间识士龙。囊草云霞飞薜荔，剑花星斗湿芙蓉。无论咫尺神交易，不忝钟期异代逢。绣虎经年识姓名，飞凫遥夜入承明。诗篇六代誇彭泽，文学千秋擅武城。突兀山河留间气，踌躇天地话同盟。看君赤羽登坛日，粲烂双龙匣底鸣。
唐明府长公以诗札见贻赋答二律·其一
作者：胡应麟
朝代：明

浪迹山川信短筇，尘埃十载笑疏慵。声华郢上推唐勒，词赋云间识士龙。囊草云霞飞薜荔，剑花星斗湿芙蓉。无论咫尺神交易，不忝钟期异代逢。
唐明府长公以诗札见贻赋答二律·其二
作者：胡应麟
朝代：明

绣虎经年识姓名，飞凫遥夜入承明。诗篇六代誇彭泽，文学千秋擅武城。突兀山河留间气，踌躇天地话同盟。看君赤羽登坛日，粲烂双龙匣底鸣。
唐明府长公新搆园亭三泖之上书来徵诗赋荅二首
作者：胡应麟
朝代：明

翛然十亩占菰芦，净室名香馔野蒲。赋就园亭闻拙宦，书成阛阓识潜夫。青山有梦飞盘谷，渌水无心乞鉴湖。漫道岩居堪独乐，苍生能识谢公无。亭子萧疏隔水开，闻君十尺卧苍苔。芝从角里先生乞，术倩茅山道士栽。檐际数峰如斲就，槛中群石尽飞来。清沙荡漾凫鸥集，永昼相过暮不猜。
唐明府长公新搆园亭三泖之上书来徵诗赋荅二首·其一
作者：胡应麟
朝代：明

翛然十亩占菰芦，净室名香馔野蒲。赋就园亭闻拙宦，书成阛阓识潜夫。青山有梦飞盘谷，渌水无心乞鉴湖。漫道岩居堪独乐，苍生能识谢公无。
唐明府长公新搆园亭三泖之上书来徵诗赋荅二首·其二
作者：胡应麟
朝代：明
体裁：七言律诗

亭子萧疏隔水开，闻君十尺卧苍苔。芝从甪里先生乞，术倩茅山道士栽。檐际数峰如斲就，槛中群石尽飞来。清沙荡漾凫鸥集，永昼相过暮不猜。
唐明府长公新搆园亭三泖之上书来徵诗赋荅二首·其二
作者：胡应麟
朝代：明

亭子萧疏隔水开，闻君十尺卧苍苔。芝从角里先生乞，术倩茅山道士栽。檐际数峰如斲就，槛中群石尽飞来。清沙荡漾凫鸥集，永昼相过暮不猜。
善哉行
作者：胡应麟
朝代：明

来日大难，肠乾体疲。今日不乐，岁月如驰。访我亲知，总角燕好。踰陌度阡，以赠芳草。何以延宾，清酒百壶。何以销忧，五木摴蒱。美人满堂，巧笑便辟。更长烛明，今夕何夕。南箕在楹，北斗在檐。星河陆离，肴醴汎澜。忽逢安期，馈我灵药。主客再拜，洗盏酬酢。共饵大还，身轻翼舒。乘云御龙，游戏六虚。
喜滕公擢任浙中方伯二首
作者：胡应麟
朝代：明

叱驭遥看五岭来，双旌薇省暂徘徊。三朝骤起吹嘘色，十道谁先抚字才。赤日扶桑过露冕，青山鄞海傍登台。讴歌岂独东南借，绕夜寒光接上台。南来海色傍旌旗，犹似横经越峤时。华省坐开新气象，青衿传迓旧威仪。筹输九塞军储集，佩压三曹帝宠移。屈指侯芭曾问字，十年长铗未酬知。
喜滕公擢任浙中方伯二首·其一
作者：胡应麟
朝代：明

叱驭遥看五岭来，双旌薇省暂徘徊。三朝骤起吹嘘色，十道谁先抚字才。赤日扶桑过露冕，青山鄞海傍登台。讴歌岂独东南借，绕夜寒光接上台。
喜滕公擢任浙中方伯二首·其二
作者：胡应麟
朝代：明

南来海色傍旌旗，犹似横经越峤时。华省坐开新气象，青衿传迓旧威仪。筹输九塞军储集，佩压三曹帝宠移。屈指侯芭曾问字，十年长铗未酬知。
喻封翁八旬寄贺
作者：胡应麟
朝代：明

八公曾否下淮阳，五老真看出豫章。梦逐非熊游绛阙，身将雏凤住黄堂。冰桃坐上初留核，玉树庭中俨作行。翘首仙都云气合，夜来笙鹤正徜徉。
喻明府邦相新至邑适康山人裕卿自虔州还雁宕过访同集署中分韵得杯字
作者：胡应麟
朝代：明

双凫新自凤城来，疋马言寻雁宕回。万里风期仍下榻，千秋词赋共衔杯。云霞彷佛飞燕社，星斗依微堕越台。试问移官湘水日，曾将宾客并邹枚。
喻邦相即署中建楼题曰信美索诗为赋四绝
作者：胡应麟
朝代：明

胡床明月坐高秋，碧瓦朱甍大海头。十二危阑宾从满，一时传作庾公楼。画槛雕阑瞰越城，平湖十里最分明。公馀半捲珠帘坐，四百楼台弄晚晴。婵娟一片起檐牙，影落临安十万家。丝竹管弦清夜满，何如迁客在长沙。不道青衫客异邦，钱塘江外是浔阳。扁舟若趁滕王宴，一夜南风到豫章。
喻邦相即署中建楼题曰信美索诗为赋四绝·其一
作者：胡应麟
朝代：明

胡床明月坐高秋，碧瓦朱甍大海头。十二危阑宾从满，一时传作庾公楼。
喻邦相即署中建楼题曰信美索诗为赋四绝·其三
作者：胡应麟
朝代：明

婵娟一片起檐牙，影落临安十万家。丝竹管弦清夜满，何如迁客在长沙。
喻邦相即署中建楼题曰信美索诗为赋四绝·其二
作者：胡应麟
朝代：明

画槛雕阑瞰越城，平湖十里最分明。公馀半捲珠帘坐，四百楼台弄晚晴。
喻邦相即署中建楼题曰信美索诗为赋四绝·其四
作者：胡应麟
朝代：明

不道青衫客异邦，钱塘江外是浔阳。扁舟若趁滕王宴，一夜南风到豫章。
喻邦相将还括苍寄此
作者：胡应麟
朝代：明

咫尺飞鸿堕草堂，盈盈秋色限河梁。神交不道千峰隔，病卧翻憎一水长。玉树遏云天缥缈，金茎承露月微茫。西风未下观涛兴，七发行传大海傍。
喻邦相束装入计中途忽有迁杭之命寄怀二首
作者：胡应麟
朝代：明

舄已飞王令，刀俄佩吕虔。移官沧海上，候吏大江前。柳叶千家笛，桃花十里船。湖山真胜绝，独少伯牙弦。岂谓双龙剑，翻成独鹤操。楼台三竺近，省署万松高。海色飘行盖，湖光落画舠。不堪灵隐月，飞梦对持毫。
喻邦相束装入计中途忽有迁杭之命寄怀二首·其一
作者：胡应麟
朝代：明

舄已飞王令，刀俄佩吕虔。移官沧海上，候吏大江前。柳叶千家笛，桃花十里船。湖山真胜绝，独少伯牙弦。
喻邦相束装入计中途忽有迁杭之命寄怀二首·其二
作者：胡应麟
朝代：明

岂谓双龙剑，翻成独鹤操。楼台三竺近，省署万松高。海色飘行盖，湖光落画舠。不堪灵隐月，飞梦对持毫。
喻邦相迁守括苍寄贺二首
作者：胡应麟
朝代：明

袛缘香阁吏，领郡亦仙都。重镇初移节，名山独剖符。儿童迎彩鹢，父老认青凫。不奈溪头别，桃花覆酒垆。试县名方藉，专城宠骤加。符分苍岭月，绶结赤城霞。吏散朝行郭，官閒午放衙。何如迁客泪，九载湿长沙。
喻邦相迁守括苍寄贺二首·其一
作者：胡应麟
朝代：明

袛缘香阁吏，领郡亦仙都。重镇初移节，名山独剖符。儿童迎彩鹢，父老认青凫。不奈溪头别，桃花覆酒垆。
喻邦相迁守括苍寄贺二首·其二
作者：胡应麟
朝代：明

试县名方藉，专城宠骤加。符分苍岭月，绶结赤城霞。吏散朝行郭，官閒午放衙。何如迁客泪，九载湿长沙。
喻邦相过瀫上余以病疡床褥不能出晤寄讯此章
作者：胡应麟
朝代：明

一病衡门罢草玄，归鸿长盼瀫江瀍。那知叔夜风前驾，真作王猷雪后船。五亩蒿莱元独乐，双溪桃李尚争妍。飞龙自古多乖隔，怅望河梁白日悬。
嘲小杜
作者：胡应麟
朝代：明

花压虹桥水压城，玉箫吹月到天明。当时自少挥毫客，可道青楼横得名。
嘲老杜
作者：胡应麟
朝代：明

笑杀杜陵狂，题诗欲断肠。宁知谪仙子，捧研在沉香。
四明沈孝廉士安甫弱冠词笔翩翩而丹青音律咸入妙解邂逅武林甚契赋赠此章
作者：胡应麟
朝代：明

桂籍誇年少，兰心托漫游。霜蹄寒照夜，风翮健凌秋。意气狂昭略，腰围瘦隐侯。笔摇鹦武座，箫引凤凰楼。白练书屏脚，青缯画扇头。应知鹊桥畔，计日待牵牛。
四知篇 其一 新都汪司马伯玉
作者：胡应麟
朝代：明

粤惟汉元封，司马两当轴。宇宙皆文章，千载被芬馥。明德洪唐虞，朝举十六族。娄江洎新都，一网尽推毂。弇州既龙奋，太函亦虎伏。白昼临高台，狂歌击燕筑。是时西曹彦，年少四五六。诗篇甚张皇，文事稍局促。丈夫志万古，不朽宁案牍。经天纬地业，九代丧空谷。英雄倏相遇，群起赴秦鹿。上驷谁先登，遗编在斑竹。丘坟并典索，乙夜朗披读。列庄孟荀韩，檀左吕公谷。先秦数作者，鞭弭恣驰逐。当其神理辏，罔顾毫颖秃。穹碑峙山陵，巨碣控河渎。馀事拈风骚，不胫走遐隩。烟涛涨渤澥，英声振獯鬻。腾身上将坛，号令鬼神哭。追奔极穷岛，蛟蜃碎屠戮。华铭勒居胥，京观自天筑。八翼摩丹阍，上谒九州牧。帝命总六师，长城倏如矗。大纛巡边疆，军吏道匍匐。安危系中外，闽楚遍尸祝。功成戒盛满，洞霄乞微禄。戏彩娱高堂，孙枝竞蹙鞠。仙人凤与麟，园居各洗沐。居公季孟间，岁寒订松菊。制作频赓酬，缄裁递往复。交亲剧杵臼，调洽迥敔柷。沾沾问兰阴，笑我甘韫椟。相逢武林道，倾盖洞肝腹。宛若平生欢，坐久屡更仆。床头出双剑，光焰凛霜镞。感公思缠绵，囊底叩馀蓄。花生七百字，草坠三十幅。公时奋苍髯，誇我才万斛。眇论开醍醐，清言佐饘粥。乘兴过弇山，诸峰插平陆。仙翁绝顶下，执手道寒燠。黄池挟日饮，代兴话濠濮。巧匠无旁观，良工有预卜。三人坐丙夜，相亲互以目。曾参唯曷疑，季路诺庸宿。含悽别英风，衣袂尽渗漉。回瞻缥缈云，广厦遽倾覆。轻舟发严滩，白榆讯孤独。儿童若走卒，竞指司马屋。公也闻余来，倾筐倒庋簏。将余入后堂，明妆照罗縠。椎牛擘黄熊，舆儓厌梁肉。吴生歌落梅，谢生辨幽菽。凭陵屋如椽，东归记草木。五噫序穷愁，孤愤志幽鞠。鸿章过十馀，晨夕骤登录。睊睊啖名子，艺苑对颦蹙。余也百八章，呻吟亦成轴。河梁迄挥手，泪眼暮簌簌。寥天仅一柱，灵光镇大麓。将偕石羊君，吾里永辟谷。胡然跨飞鲸，倏尔残妖鵩。空观疑地文，神游恍天禄。当年读书台，阑干长苜蓿。名已擅八荒，声犹借四服。良哉副墨子，百代称郁郁。惟公晚遇余，盟契匪碌碌。乾坤失遗老，病骨祇盈掬。举头拘翼宫，钧天醉秦穆。山香舞未竟，飞花堕如蹴。知公究净业，不受转轮福。追随无量寿，永劫住西竺。
四知篇 其三 盱眙李大保惟寅
作者：胡应麟
朝代：明

于戏战国后，永绝原尝风。五侯洎七贵，纨裤矜豪雄。岐阳本懿戚，带砺盟元功。惟寅奋甲胄，巨笔如长虹。英英楚游集，弱冠推文通。明霞传两颊，皎日流双瞳。亭亭古玉树，百尺悬苍空。腾身起宿卫，帝梦来飞熊。晨趋景阳漏，夕儤承明钟。馀晷辄赋诗，高吟月朣胧。前镳逐济上，后乘驰江东。丰姿寄朗润，句格谐纤秾。怜才实天性，下士惟谦冲。门庭盛交际，轩车沓云鸿。倾心放崇伯，握发模姬公。八荒并九域，踊跃归樊笼。涓流赴溟渤，尺土依衡崧。逡巡抱一艺，畴不怀登龙。尤欣礼寒素，率土皆吾宗。华名噪远近，帝眷弥优崇。陪京借管钥，瓜步罗艨艟。江流照横槊，彻底瑩青铜。长驱白门道，夹路停花骢。车前八驺列，一笑卑王融。夜登凤凰台，谑浪青莲翁。糟丘亘阡陌，云车盍相从。朱旗闪碣石，七萃提兵锋。貔貅八十万，操戈候元戎。月支奉旧朔，日本祈新封。狼烟绝张掖，猎犬回居庸。胡床挟僚幕，羽扇摇清风。当筵尽珠履，金钗错帘栊。时邀四方客，大集华阳宫。纤腰舞静婉，艳曲歌玲珑。慈恩结永夏，景福逃残冬。西山四百寺，寺寺悬诗筒。贤劳动当宁，宠渥流宸衷。勋阶埒师保，晋接何从容。三朝宪吉甫，文武攀宗工。登坛两突兀，推毂双穹窿。安危系中国，绝徼传精忠。有如汾阳令，华夏叨帡幪。蛇分匣宝剑，鸟尽韬良弓。参差薏苡谤，一夕流丹彤。欣然释重负，长啸还隆中。青门种瓜地，五色开蒙茸。闭关却人累，习静眠高舂。食经减何胤，饮量增卢仝。交游遍宇内，若个娱幽悰。维余二三子，旦夕携孤筇。伊余夙邂逅，丱角游新丰。当涂一倾盖，拍手呼终童。名篇诵池草，绣句翻江枫。君能汰礼法，余亦忘疏慵。深盟三十祀，胶漆盘心胸。河梁剧酬倡，流水鸣丝桐。将因毕婚嫁，把袂寻韩终。云胡玉棺下，冉冉移空同。死生竟长诀，去住殊匆匆。河山夐犹昨，九原邈难逢。虚堂翳图籍，别牖扃笙镛。天池涸大泽，日观颓孤峰。千秋信陵谊，百代临淮踪。吞声遍韦布，饮泣环章缝。佳城甃白石，马鬣浮苍松。灵虬逝天末，泪目悬孤蓬。隽声逮嗣服，兰桂逾芊葱。君看白雪调，奕世标芙蓉。
四知篇 其三 盱眙李大保惟寅
作者：胡应麟
朝代：明
体裁：古风

于戏战国后，永绝原尝风。五侯洎七贵，纨裤矜豪雄。岐阳本懿戚，带砺盟元功。惟寅奋甲胄，巨笔如长虹。英英楚游集，弱冠推文通。明霞传两颊，皎日流双瞳。亭亭古玉树，百尺悬苍空。腾身起宿卫，帝梦来飞熊。晨趋景阳漏，夕儤承明钟。馀晷辄赋诗，高吟月朣胧。前镳逐济上，后乘驰江东。丰姿寄朗润，句格谐纤秾。怜才实天性，下士惟谦冲。门庭盛交际，轩车沓云鸿。倾心放崇伯，握发模姬公。八荒并九域，踊跃归樊笼。涓流赴溟渤，尺土依衡崧。逡巡抱一艺，畴不怀登龙。尤欣礼寒素，率土皆吾宗。华名噪远近，帝眷弥优崇。陪京借管钥，瓜步罗艨艟。江流照横槊，彻底莹青铜。长驱白门道，夹路停花骢。车前八驺列，一笑卑王融。夜登凤凰台，谑浪青莲翁。糟丘亘阡陌，云车盍相从。朱旗闪碣石，七萃提兵锋。貔貅八十万，操戈候元戎。月支奉旧朔，日本祈新封。狼烟绝张掖，猎犬回居庸。胡床挟僚幕，羽扇摇清风。当筵尽珠履，金钗错帘栊。时邀四方客，大集华阳宫。纤腰舞静婉，艳曲歌玲珑。慈恩结永夏，景福逃残冬。西山四百寺，寺寺悬诗筒。贤劳动当宁，宠渥流宸衷。勋阶埒师保，晋接何从容。三朝宪吉甫，文武攀宗工。登坛两突兀，推毂双穹窿。安危系中国，绝徼传精忠。有如汾阳令，华夏叨帡幪。蛇分匣宝剑，鸟尽韬良弓。参差薏苡谤，一夕流丹彤。欣然释重负，长啸还隆中。青门种瓜地，五色开蒙茸。闭关却人累，习静眠高舂。食经减何胤，饮量增卢仝。交游遍宇内，若个娱幽悰。维余二三子，旦夕携孤筇。伊余夙邂逅，丱角游新丰。当涂一倾盖，拍手呼终童。名篇诵池草，绣句翻江枫。君能汰礼法，余亦忘疏慵。深盟三十祀，胶漆盘心胸。河梁剧酬倡，流水鸣丝桐。将因毕婚嫁，把袂寻韩终。云胡玉棺下，冉冉移空同。死生竟长诀，去住殊匆匆。河山夐犹昨，九原邈难逢。虚堂翳图籍，别牖扃笙镛。天池涸大泽，日观颓孤峰。千秋信陵谊，百代临淮踪。吞声遍韦布，饮泣环章缝。佳城甃白石，马鬣浮苍松。灵虬逝天末，泪目悬孤蓬。隽声逮嗣服，兰桂逾芊葱。君看白雪调，奕世标芙蓉。